
iV beismerés és elismerés közti különbséget már 1848 
előtti jogunk is ismerte. Frank Ignácz .A közigazság törvé- 
nye Magyarhonban" ezimü művében a biróság előtt tett beis- 
merés (az ő terminológiája szerint vallomás) mellett felemliti 
a peren kivűi tett vallomások közt a kötelező leveleket is (i. 
m. 418. §.), a melyekről azt tanitja, hogy ha v,az adós tar- 
tozását elismeri és uj kötésre lépvén, azt megerő- 
síti, vagy átváltoztatja; ilyen esetben az első kötelesség, mi- 
vel természetes igazságra támaszkodik, a második ujabb válla- 
latnak elegendő és helyes oka lehet ;"" továbbá, ^hogy a vál- 
lalat okát (értendő alatta a eausa) a kötelező levél em- 
lítse, nem szükséges* (i. m. 300. §.). 

Mai jogunkban is a birói gyakorlat az elismerést önálló 
kötelmi jogdappá fejlesztette. így a maros-vásárhelyi királyi 
Ítélőtábla kimondotta, hogy az összeszámolás érvényes jogczi- 
met képez és az összeszámolást elfogadott alpereseket elma- 
rasztalta. A Curia ezt az ítéletet helybenhagyta, mert az al- 
peresek a kötelezvényben elismerték, hogy az ott kitett ösz- 
szeggel felperesnek tartoznak.^) Más esetben a Curia ugy nyi- 
latkozott, hogy alperesnek a jogczim hiányára fektetett véde- 
kezése figyelmet nem érdemel, mert az okiratban az össze- 
számolás ténye meg van emlitve.^) A hagyaték tárgyalás so- 
rán történt kijelentés, ha jogról való lemondást foglal magá- 
ban, többé meg nem másítható s ennélfogva nem áll többé 
az ekként nyilatkozott félnek jogában — a fentebbi nyilatko- 
zattól eltérőleg — az előbbi állapot vagy tények alapján oly 
jogokat, melyekről a hagyatéktárgyalásnál tett nyilatkozata 
folytán lemondott, érvényesíteni.") Oly esetben, midőn a nagy- 
korú a kiskorúságában tett kötelezésének érvényét elismeri, a 
kiskorúság alatt vállalt kötelezettség érvénytelenségére többé 
nem hivatkozhatik.^) 

Mindazáltal a beismerés és elismerés fogalmának egy- 
mástól való elhatárolása a sommás eljárásról szóló 1893. évi 



Márkus: Felsőbiróságaink elyi határozatai. I. kiadás I. k. 319. 1« 

«) U. 0. 351. 1. 

*) Márkus 1. m. IV. k. 829. sz. eset. 

*) Döntvénytár. Uj folyam. III. k. 1. sz. 

XVm. t-ez. érdeme, mert ámbár csak a perben tett beisme- 
rés és elismerés ismérreit állapítja meg, mégis ezáltal alkal- 
mat és módot nyújtott arra, hogy a peren kívüli elismerés 
mint kötelmi jogahip minél kiterjedtebb mérvben helyet nyer- 
jen kötelmi jogankbin; viszont pedig amperen kívüli beisme- 
rés is mint bizonyító ok megfelelő méltatásban részesüljön. 

Az alábbiakban előbb a bíróság előtti beismeréssel és el- 
ismeréssel foirlalkozurik, azután pedig a bíróságon kívüli beis - 
mérés és elismerés közti különbséget fogjuk taglalni. 



L 

A bíróság előtti beismerés az ellenfél által a perben 
felhozott tényállításának a szóbeli tárgyaláson vagy a megkere- 
sett bíró előtt való gyanánt elfogadása (S. E. ^. §.); ellen- 
ben a perben tett elismerés a szóbeli tárgyaláson vagy meg- 
keresett biró előtt a peres követelésnek egészben vagy rész- 
ben való elfogadása vagy arról egészben vagy részben való 
lemondás, S E. íM, §.). 

A polgári perben a peranyagnak megállapítása a peres 
felektől függ. A peres feleknek e rendelkezési jogából 
(tárgyalási elvj folyik, hogy a fél ellenfelének tényállításai 
kőzQl azokat, a melyeket neki tetszik, valóknak elfogadhatja, 
s hogy a bírót ez a beismerés kötelezi, kivéve, ha a polgári 
perben is. bár esak korlátolt mérvben érvényesülő hivatali 
elv^j az ellenkezőt nem rendeli. A beismerés tehát a félnek 
jogcselekménye, mely a bizonyítást feleslegessé teszi, mely az 
ellenfelet felmenti, hogy az általa felhozott tényállítások va- 
lóságáról a bírót meggyőzze s mely a bírót arra kötelezi, 
. bogy a perben a beismerés alapján ítélkezzék^ tekintet nélkül 
arra, hogy a beismert tényállítás a valóságnak megfelel-e vagy 
sem. Ep azért a beismerés sem nem bizonyítási ok, azaz oly 
ok, mely a bírónak valamely tényállítás valóságáról való meg- 
győzésére alkalmas, sem nem bizonyítási eszköz, mely által a 
bírónak a bizonyítási ok rendelkezésére és mérlegelése alá bo- 
csáttatik, hanem ellenkezőleg a bizonyítást kizáró ok. 

1) A ^hÍTaUlí eir* kifejezést a ssokásos , nyomozási eW helyett 
luszoáljak Ucry Tejük, hogy ez a foglalom jobban kifejezésre jattatja a 
modern polgári perjognak azt a czéiját. hogy a bíróságnak a pervezetés és 
a peniDjag rendezése és kiegészítése tekintetében * közérdekből megfelelő 
működési kör jasson. 

Ahhoz azonban, hogy a beismerés bizonyítást kizáró okot 
képezzen, szükséges: 

1. hogy a beismerő fél perképességgel bir- 
j n. A perképesecg a perben vaIó cselekvés jogosultsága ; 
perképes az, a ki cselekvőképes, a ki önképviseletre jogosult. 
Az önképviseletre nem jogosult törvényes képviselője által 
váiik perképessé. Kivételesen perképességgel birnak, de csak 
felperesi minőségben a kiskorúak és gondnokság alatt levők, 
a kik a per tárgyáról peren kivül rendezkedhetnek, valamint 
személyesen perbe idézhetők, mint perképes személyek a kis- 
korúak és gondnokság alatt levők, az általuk bérbe vett 
lakásnak vagy üzlethelyiségnek visszabocsátása iránt indított 
sommás perekben. (S. E. 7. §.) E kivételektől eltekintve, a kis- 
korúnak vagy gondnokoltnak beismerése nem menti fel ellen- 
felét a bizonyítás terhe alul. A közadós beismerése is, a meny- 
nyiben a csődtömeghez tartozó vagyon felett indított perben 
történik, hatálytalan, mert a közadós a csőd joghatályának 
kezdetével e vagyon felett elveszti rendelkezési jogát (1881: 
XVII. t.-cz. 3. §.) és az a csődtömeggondnokra száll át, a kit 
ez időtől fogva egyszersmind a képviselet joga is megillet 
(1881: XVII. t.-cz. 100. §.), igy tehát e vagyon tekintetében 
egyedül a csődtömeggondnok bir perképességgel. 

Igaz ugyan, hogy a S. E. 95. §-a szerint a biró belátá- 
sátél íügg, hogy kiskorúak és gondnokoltak pereiben a felet 
vagy törvényes képviselőjét, a esődtömeg pereiben pedig a 
közadóst, vagy pedig a tömeggondnokot hallgassa- e ki eskü 
alatt; ámde ezt a törvényes intézkedést semmiféle joghason- 
latosságképen nem lehet használni a beismerésnél, mert mig 
az eskü alatt kihallgatott fél csupán bizonyítási eszköz és val- 
lomása bizonyítási ok, melynek bizonyító erejét a biró a tár- 
gyalás és bizonyítás egész tartalmának szorgos méltatása alap- 
ján ítéli meg (S. E. 64. és 99. §.), addig a beismerő fél fel- 
menti ellenfelét a beismert tényállításra vonatkozólag a bizo- 
nyítás terhe alul és a bírót kötelezi, hogy Ítélkezésénél a be- 
ismert tényállítást valóságnak tekintse. A beismerő fél köte- 
lező akaratkíjelentést tesz, mert beismerésével ellenfelének 
tényállítását magára nézve valónak elfogadja, vagyis arra kö- 
telezi magát, hogy vele szemben a per folyama alatt a beis- 
mert tény mint valóság szerepeljen ; ámde érvényesen csak az 
kötelezheti magát, a kit a törvény (objektív jog) e képesség- 
gel felruház. Ez okból függ a beismerés érvényessége a beismerő 
perképességétől (cselekvőképesség)^ 

2. A beismerés esak az ellenfél tényállítá- 
saira vonatkozhatik. E tekintetben azonban teljesen 
közömbös, hogy a fél valamely egyszerű tényállítást, pl. azt, 
hogy a mondott időben és a mondott helyen jelen vol^ vagy 
valamely jogi fogalomba burkolt tényállítást pl. adásvevést, 
vagy bérleti szerződést ismer be. Az által ugyanis, hogy a fél 
a jogviszonyt megalkotó tények valósága helyett a jogviszony 
létrejöttét ismeri be, nem válik a beismerés jogelismerés&é, 
mivel a biró előtt ehsmerés csak akkor keletkezik, ha alperes 
a peres követelést egészben vagy részben jogosnak fo- 
gadja el, vagy ha felperes a követelésről egészben vagy 
részben lemond. (S. E. 104 § ) Az a körülmény, hogy a fél 
beismeri, hogy adásvevést kötött vagy kölcsönt, a helyett, 
hogy az ár és az áru felett való megegyező akaratkijelentésnek 
megtörténtét, vagy azt ismerné be, hogy x. forintot kapott és 
ez X. forint visszafizetését megígérte — a beismerést nem vál- 
toztatja át elismeréssé. Épen azért nem helyeselhetjük a kir. 
Curiának ezt a kijelentését : «. • . alperes a telekkönyvi tör- 
lési perben a jelen kereset tárgyává tett követelés valódisá- 
gát és érvényes létrejöttét kifejezetten elismerte s csak azt vi- 
tatta, hogy a követelés fizetés folytán megszűnt. Alperes eme 
tényében magának a jognak elismerése benfoglaltatván, az mint 
rendelkezés jellegével biró oly jogi tény, mely magát az igényt 
alapítja meg, a S. E. 60. §-a értelmében vissza nem vonható, 
hanem annak hatálya csak az akaratnyilvánítás érvénytelen- 
ségére nézve fennálló magánjogi elvek alapján támadható 
meg.* ^) A kir. Curia e kijelentésében kettős tévedés rejlik. Az 
első az, hogy legfelsőbb bíróságunk a követelés érvényes lét- 
rejövetelének valóság gyanánt elfogadásában annak daczára, 
hogy a peres követelés ellen a fizetés kifogása emeltetett, be- 
ismerés helyett a S. E. 104. §-a ellenére elismerést lát, pedig 
az elismerés csak a peres követelésnek elfogadásával jön létre, 
a mint azt a Curia is egy más esetben helyesen állapította 
meg, mondván: „a mennyiben . . alperesek a vitás jogot, 
vagyis azt ismerték el, hogy felperesnek a számlában kifeje- 
zett kereseti követeléssel tartoznak, e jogbeli el- 
ismerés, mint rendelkezés jellegével biró oly jogi tény, mely 
magát az igényt alapítja meg, a S. E. 60. §-a értelmé- 
ben vissza nem vonható." ^) A második tévedés az, hogy a 

1) L. a jogesetet F o d o r-M árkus: Polgári perrendtartás II. kiad. 
296. lap. 

') L. a jogesetet u. o. 288. 1. 

kin Curia nem volt figyelemmel arra, hogy a más perben tett 
beismerés csak mint bíróságon kivűli beismerés volt volna te- 
kinthető, (1868; LIV. t.-cz. 161. §.) melynek megtörténte bi- 
zonyítandó s a me]ynek bizonyitó ereje a S. E. 64. §-a értel- 
mébep birói mérlegelés alá esik, de a melyet a biróság előtti 
beismerés módjára a S. E. 60. § ának korlátai közt visszavonni 
nem lehet, mert a bizonyítást feleslegessé tevő akaratkijelen- 
tést bizonyos fellételek mellett (S. E. 60. §.) vissza lehet 
ugyan vonni; de az ellenfél bizonyítékául szolgáló bíróságon 
kivüli beismerést egyszerű vissza v^onással nem lehet a perből 
kiküszöbölni; nem volt továbbá figyelemmel arra sem, hogy 
a biróság előtti elismerés, a peres követelésnek egészben való 
elfogadása avagy arról egészben vagy részben való lemondás 
csak abban a perben történhetik érvényesen, a melybon a kö- 
vetelés peressé tétetik, mert mig a per megindítva nincs, peres 
követelésről nem szólhatunk. (S. E. 104. §.) 

Beismerni csak az ellenfél tényállításait lehet (S. E. 58. §.) ; 
f^ félnek tényállításai, ha mindjárt maga ellen szólnak, egy- 
magukban véve, a nélkül, hogy a másik peres fél azokat ma- 
gáévá tette volna, nem képeznek beismerést. Mindaddig tehát, 
mig valamelyik peres félnek a perben előadott tényállításait 
a másik fél kifejezetten valóknak el nem fogadja, be nem is- 
meri, addig az állító fél perbeli támadásának vagy védekezé- 
sének eszközeiül szolgáló tényállításait elejtheti és kijelent- 
heti, hogy perbeli kérelmének alapjául azokat nem kívánja 
felhasználni. így pl. ha felperes x. y. és z. tényállításra ala- 
itja keresetét, alperes pedig az x. tényáUitást, mely különben 
elperes ellen szól, tagadásba veszi, akkor felperes ezt az x. 
tényállítást a perből kiküszöbölheti. Ha azonban alperes a 
felperesi x. tényállítást magáévá teszi és perbeli védekezésére 
felhasználja, akkor már felperes beismeréséről szólunk, mely 
forma tekintetében megelőzte ugyan az alperesi állítást, de 
beismeréssé csak az által vált, hogy azt alperes is tény ül ki- 
jelentette s mint tényállítást a perben előhozta. 

Felmerül e helyen az a kérdés is, hogy lehetetlenségnek 
vagy a köztudomással ellenkező tényállításnak beismerése 
bir-e joghatálylyal ? 

A kik a lehetetlenség beismerésének joghatályt tulajdo- 
nítanak, abból indulnak ki, hogy a biró nincs jogosítva a 
beismert tényállítás valóságát vagy valótlanságát bírálat tár- 
gyává tenni^ mert a beismerés, mint a peres félnek kötelező 
akaratkijelentése nemcsak a beismerő felet köti, hogy maga 

elleoében a beismert tényállítás valóságnak tekintessék, ha- 
nem a bírót is kötelezi, hogy a beismerést minden további 
mérlegelés nélkül ítélkezésének alapjául elfogadja. A beisme- 
rés nem bizonyító, hanem a bizonyítást kizáró ok ; a mit a 
fél a perben beismer, azt a felek és a bíró ugyanabban a 
perben valónak kötelesek elfogadni. Ez a felfogás azonban 
ellenkezik az igazságszolgáltatás méltóságával és arra volna 
alkalmas, hogy a peres felek a birói hatalmat frivol játék<^ 
szerül használhatnák. Vegyünk csak egy példát: A. felporos 
B. alperes ellen 400 frt munkabér iránt keresetet indít, mert 
alperesnek megbízásából ennek a Duna medrében Budapest 
felett fekvő szigetét Budaj^est alá letolta. Alperes a szigetnek 
ilyetén le tolását beismeri, de mert a munkabér előre kialkudva 
nem volt, a felszámított 400 frtot sokalja és tagadja, hogy ez 
az összeg megfelelő munkabér volna. Felperes a megfelelő 
munkabér nagyságának bizonyítására szakértőket kér kihall- 
gatni és a bíróság, bár előre látja eljárásának eredménytelen- 
ségét, mivel nem veheti figyelembe, hogy alperes beismerése 
lehetetlenséget tartalmaz, köteles volna az eljárást végig le- 
folytatni. 

Planck a német birodalmi perrendtartásról írt tanköny- 
vében megkülönbözteti azt az esetet, a mikor a lehetetlenség 
beismerése folytán az ítélet tényleg vagy jogilag lehetetlenre 
kötelezne, attól az esettől, a mikor az ítélet rendelkező részé- 
nek végrehajtását a lehetetlenségnek beismerése nem érintené. 
Az előbbi esetben a lehetetlenség beismerésének nincs hatálya, 
az utóbbi esetben van.^) Ez a felosztás azonban nem bir 
semmi elvi alappal. Az ítélet lehetetlenre általában nem kö- 
telezhet, azért ilynemű kereseti petitum esetében teljesen mel- 
lékes az, hogy valamely lehetetlenséget tartalmazó tényállitás 
beismertetett- e vagy sem? A lehetetlenségnek beismerése 
azért nem bírhat joghatály lyal, mert a lehetetlenség soha 
sem lehet alapja semmiféle jognak vagy kötelezettségnek.^) 

A köztudomással ellenkező tényállításnak (mely a leg- 
több esetben egyenlő a lehetetlenséggel) beismerése szintén 
nem bir joghatálylyal. A mi a biró előtt köztudomású, azt 
neki a perben alkalmaznia kell, akár előhozták a felek, akár 
nem; ennélfogva a köztudomásával ellenkező tényállítást, még 



^) Planck I. W. Lehrbuch des deutschea Givilprocessrecht 1. 382. 1. 
') Franki m, 418. §. 44 pont Öerczegh Mih&ly. Magyar polgári 
törvénykezési rendtartás. 5. kiad. 282. L 

beismerése esetén sem fogadhatja el valóságnak.' A2 nincs 
ugyan perjogmikban jogszabályként kifejezve, hogy a biró a 
'köztudomású tényeket akkor is köteles alkalmazni, ha azokat 
a felek a perben fel nem Hozták,^) de ez önként következik 
a köztudomás lényegéből, mely épen abban rejlik, hogy a 
köztudomású dolog ellenkezője nem való.^) Ha már most a 
feleknek tetszésére volna bizva a köztudomású tényeknek a 
per anyagává tétele, akkor megtörténhetnék, hogy a biró 
meggyőződése ellenére volna kénytelen eljárni és az igazság- 
szolgáltatás a felek játszi szeszélyének válnék eszközévé. 

Egyébiránt az általunk elfoglalt álláspontot, hogy t. i. a 
köztudomású tények a feleknek azokra való hivatkozásuk nél- 
kül is figyelembe veendők, a kir. Curia is elfogadta, a mikor 
1896. évi június hó 10-én L G. 75. sz. a. kelt határozatában 
kijelentette: „a felek meghallgatása csupán a biróság előtt 
ismeretes tényekre nézve szükséges ugyan, ha a biróság azokra 
Ítéletét fektetni kívánja; de köztudomású ténykörülményekre 
nézve a felek előzetes meghallgatására ok nem forog fenn.'' 
Márkus i. m. VII. k. 13084. sz. 

3. A beismerés tárgyát csak oly tényállítá- 
sok képezhetik, a melyeknek valóságát a biró- 
ság hivatalból nem köteles vizsgálni. Ez okból a 
beismerés nem képezhet bizonyítást ki2áró okot: 

a) a születés törvénytelenitése iránt indított perekben, 
(»az anyának kijelentése a törvényes gyakorlat szerint a fenn- 
állott házasság tartama alatt született gyermek törvénytelen- 
ségének bizonyításául el nem fogadható."* Curia 1892. szept. 
hó 9. napján 113 sz. a. kelt ítélete. Azonos tartalmú ítéletek 
Márkus gyüjteménycbon II. kötet 2. kiadás 1989—1991. és 
1997. sz. a. közölve.); 

b) házasság érvénytelenítése és felbontása iránt indított 
perekben, („a tárgyaló bírónak feladata a peres felek és a há- 
zasságvédő előterjesztései alapján a tényállást minden irány- 
ban kinyomozni.'' A budapesti kir. ítélőtáblának a házassági 

1) A P 1 ó 8 z féle javaslat e tekintetben is intézkedik ; 274. .§-ában 
kimondja, hogy a köztudomású és hivatalos tényeket a biróság akkor is 
figyelembe veszi, ha azokat a felek fel nem hozták, tartozik azonban a fe- 
leket e tények fenforgására a tárgyalás alkalmával figyelmeztetni. 

') Nincs azonban kizárva, hogy a köztudomással ellenkező tényálU- 
tás valósága bebizonyittatik. Pl. köztudomásu dolog, hogy repülő géppel 
nem lehet utazni, de nincs kizárva, hogy valaki ily gép titkát feltalálván, 
bebizonyítja, hogy igenis lehet repülő gépen is utazni. 

Í erekben követett gyakorlata szakaszokba foglalva. XXII. sza^ 
asz. ^Válóperben a félnek azon beismerése, hogy házasság- 
törést követett el, figyelembe nem vehetO/ Curía 1885. április 
hó 11. és június hó 9. napján hozott Ítéletei) 

o) a kiskorúság meghosszabbítása illetőleg a meghosz- 
szabbitásnak megszüntetése, az atyai hatalom megszűntetése 
és a gondnokság alá helyezés illetőleg a gondnokság meg- 
szüntetése iránt indított perekben (az 1881. évi november hó 

1. napján 3263. I. M. E. sz. a. kelt igazsigűgyminiszteri ren- 
delet 10., 19., 27., 38. és 46. §-ai); 

d) mindazon esetekben, a mikor valamely hivatalból 
figyelembe veendő perelöfeltétel fenn- vagy fenn nem forgásá- 
ról van szó. (S. E. 27., 136., 193,, 218. f-ok). így pl. ha a 
perben kétessé válik, hogy alperes a kiskorúak törvényes 
képviselOje-e vagy sem, nem elegendő alperesnek az a beis- 
merése, hogy ő a törvényes képviselő, hanem azt felperesnek 
bizonyítani kell, mert különben a bíró a S. E. 8. illetőleg 28. 
§ a értelmében fog eljárni. 

4. A beismerésnek a szóbeli tárgyaláson 
vagy a megkeresett bíró előtt kell történnie. Az 
ellenfél jelenléte vagy annak részéről a beismerés elfogadása 
nem szükséges; a beismerés egymagában, vagyis az ellenfél 
tényállításainak a szóbeli tárgyaláson vagy a megkeresett biró 
előtt valóságul elfogadása feleslegessé teszi a bizonyítást és 
köti a beismerő felet és a bírót egyaránt, természetesen az 1., 

2. és 3. pontban most tárgyalt előfeltételek fenforgása esetén. 
Az elsőfokú biró előtt tett beismerés jegyzőkönyvbe fogla- 
landó, hogy hatálya a felebbezési eljárásban is megmaradjon. 
(S. E. 152. §. 3. bekezd.) A törvény eme intézkedése ellentét- 
ben látszik lenni a S. E. 121. § ának ama rendelkezésével, 
hogy a biró ítéletében a lejiek szóbeli előadásából és a bizo- 
nyítás felvételéből kiderült oly ténykörülmányekre is hívat- 
kozhatík, melyek a tárgyalási jegyzőkönyvbe felvéve nincse- 
nek. Mivel azonban ugy ez a rendelkezés, mint a S. E. 152. 
§. 3. bekezdésének előbb idézett része az 1893. évi XVIII. 
t.-cz. alapjául szolgált 1890. évi miniszteri javaslatban is benn 
foglaltatnak, azért tehát tudatosnak kell venni ezt az ellenté- 
tet s nem egyszerű törvényszerkesztési hibának s mivel az 
indokok ennek az ellentétnek okáról felvilágosítást nem nyúj- 
tanak, általános törvénymagyarázó szabályok nyomán kell tö- 
rekednünk azt megfejteni. Véleményünk szerint azért tette a 
törvényhozó az elsőbiróság előtt tett beismerésnek a félebbe- 

zési eljárásban való hatályát a jegyzőkönyvbe foglalástól füg- 
gővé, hogy az elsöbiróság előtt beismerés, mint egyoldalú kö- 
telező akararatki jelentés a felebbezési eljárásban vitán felül 
álljon. Ha az első biró az Ítéleti tényállásban a felek szóbeli 
előadásából vagy a bizonyítás felvételéből oly ténykörülményt 
állapit meg, mely a tárgyalási jegyzőkönyvben nem foglalta- 
tik s ha a peres felek valamelyike a felebbezési eljárásban ezt 
a megállapítást mint meg nem felelőt, tévedésen alapulót stb. 
megtámadja, akkor a felebbezési bíróság a bizonyításnak is* 
méüésével az esetleges bírói tévedést kijavíthatja; ámde a be- 
ismerést melynek megtörténte kétségbe vonatik, megismétel- 
tetni nem lehet. 

5. A beismerésnek kifejezett akaratnyilvá- 
nításnak kell lennie. Hallgatólagos beismerésnek a som- 
más perben nincs helye. A S. E. 61. §-ának az a rendelke- 
zése, hogy a bíróság felhívására kifejezetten nem tagadott 
tényállításokat bizonyítani nem szükséges, kivéve ha azok va- 
lóságukkal össze nem férő előadás által közvetve tagadottaknak 
tekintendők, vagy ha a fél egyéb előadásaiból nem következik, 
hogy azokat tagadni akarja, nem a hallgatólagos beismerés 
ismérveit tartalmazza, hanem a fél nyilatkozás! kötelezettségé- 
nek elmulasztása esetére ennek következményeit állapítja meg. 
A S. E. 61. §a nem mondja azt, hogy a tagadásnak bírói 
felhívás daczára való elmulasztása beismerést képez; ez a §. 
csak a bizonyítás terhe alul menti fel az állító felet, mert el- 
lenfele perbeli kötelezettségének nem tett eleget. A per, mint 
a felek közt támadt jogvitának eldöntésére szolgáló jogviszony 
mindegyik alanyára bizonyos kötelezettségeket ró azon czél- 
ból, hogy a döntés gyors és alapos legyen. A peres felekre 
háruló eme kötelezettségek jórészt nem közvetlenül kikénysze- 
rithetők, azért is, nehogy az a körülmény a pernek huzavo- 
nására szolgálhasson, a perbeli kötelezettségeknek elmulasz- 
tásával bizonyos joghátrány van összekötve. Ilyen kötelezett- 
ség az, hogy a fél ellenfelének ténvállitásai felett nyilatkoz- 
zék; a biró pervezető hatalmánál fogva ügyel arra, hogy a 
fél ebbeli kötelezettségére figyelmeztessék,' ha azonban a fél 
a nyilatkozást ennek daczára elmulasztja, a törvény azt a 
tényállítást, melyről a felhívott fél nem nyilatkozott, a per- 
ben valónak elfogadja. 

A beismerés csak a beísmerővel szemben teszi felesle- 
gessé a bizonyítást; ez okból pertársaság esetén, ha nincs va- 
lamennyi pertárs beismerésben, a beismerésnek csak a beis- 

merő pertársakkal szemben van hatálya (1868: LlV.t-cz. 162. 
§. S. E. 18. § ). Ha azonban a per tárgya osztbatatlan,akkor a 
pertárs beismerése még. önmaga ellen sem hatályos, mert ép 
a per tárgyának oszthatatlansága miatt a beismeröre nézve 
sem lehet más ítéletet hozni, mint a tagadó pertársra vagy 
pertársakra nézve.V Más szempont alá esik azonban az az 
eset, ha valaki perbehivás folytán a perbehivó félnek védel- 
mét elvállalja. (Mellék beavatkozás.) Ily esetben a perbehivó 
félnek beismerése a perbphivottat is köti; a perbehivó által 
valónak elfogadott tényállítás ebben a perben a peibehivottal 
szemben is valónak tekintendő s pedig azért, mert a perbe- 
hivott nem pertárs, hanem csak segédszemély, a ki a perbe- 
hivásnak elfogadása által csak a perbehivónak védelmét vál- 
lalja el és a ki ellenében a perben hozandó itélet nem foj< 
hatály lyal birni, mert a perbehivó és a perbehivott közötti 
jogviszony ebben a perben nem döntetik el. (1881: LIX. t.-cz. 
10. §.).'') Ha tehát a perbehivott csak segódszemélyként avat- 
kozhatik a perbo; ha beavatkozása csak a perbehivó érdekében 
történhetik, akkor a perbehivó akarata ellenére önálló perbeli 
támadó vagy védőeszközöket nem használhat; ha tehát a 
perbehivó beismerésben van, ugy a perbehivottnak tagadása 
nem hatályos. Viszont, ha a perbehivó tagad, a perbehivott 
beismerése egyáltalán nem bir relevancziával, mert a perbe- 
hivott nem pertárs, tehát maga ellenében beismerésben nem 
lehet, perbehivóját pedig még pertársaság esetén sem kötné ez 
a beismerés. 

A beismerés visszavonás által, ha ebbe az ellenfél bele- 
egyezett, erejét veszti. Minden más esetben a biróság a kö- 
rülmények szorgos méltatása alapján ítéli meg, hogy a beis- 
merés visszavonás által mennyiben veszti el erejét. (S. B. 60. 
§.) A biróság előtti beismerés az ellenfelet a beismert tényál 
litások bizonyítása alul felmenti; ha tehát az ellenfél bele- 
egyezik a beismerés visszavonásába s kész tényállításainak 
valóságát bizonyítani, akkor a beismerés visszavonásának 
meg nem engedése túlzó mérvű megszorítása volna a felek 



^) y. ö. P ) ós z Sándor nagjérdekü fejetegetését ,Á. pertársak beis- 
merése", Jogt. Közi, 1894. évf. 358. 1. 

') Budapesti kir. ítélőtábla : ^Perbehivás esetén annak, hogy a per- 
behivott perbehivó védelmét elvállalja, az 1881 : LIX. t.-cz. 10. §. szerint 
csak a? a következménye, hogy perbehivott a pert perbehivóval közösen 
folytatja, de még ez által perheliivott a perbehivó pertársává 
nem lesz." Márkus i, m. III. 691. sz. 

rendelkezési jogának. Ellenben az ellenfél beleögyezéséúek 
hiányában az egyszerű visszavonásnak beismerést er6tlenit6 
hatályt nem lehet tulajdonítani, mert különben a beismerés 
elvesztené perjogi jelentőségét s a helyett, hogy mint a bizo- 
nyítást kizáró ok a por egyszerűsítését, ellenkezőleg ennek el- 
posványosodását idézné elő. Másrészt azonban a beismerés 
visszavonhatatlansága, a mint az a francziá jog nyomán előbbi 
perjogunkban szabály volt (1868: LIV. t.-cz. 164. §., hatályon 
kivűl helyezve a S. E. 219. §-a által), szintén hátrányára 
szolgál az anyagi igazság gyors és alapos érvényesülésének, 
így pl. ha a téví^désből beismerő ezt a körülményt, illetőleg a 
beismert tóüy valótlanságát csak perújítással érvényesítheti, ak- 
kor ő az újított perben hozandó ítéletig a jogerős ítélet minden 
perjogi következményének ki van téve. A helyes középút az, 
hogy a beismerés bizonyos feltételek mellett hatálytalanítható, 
visszavonható legyen. E vísszavonhatóságnak jogpolitikai ér- 
téke azonban attól függ, milyenek ezek a feltételek. 

Ámbár a S. E. 60. §-a a bíróságra bízza annak elbírálá- 
sát, hogy a körülmények szorgos méltatása alapján itéJje meg, 
vájjon mily feltételek alatt veszti el a beismerés visszavonás 
által erejét, annyi bizonyos, hogy a bíróság előtti beismerés 
a beismert tényállítás valótlanságának, illetőleg a beismert 
tényállítás ellenkezőjének bebizonyításával egymagában nem 
veszti el hatályát, mert a beismerés a peres félnek kötelező 
erejű jogcselekménje, melynek hatályossága nem a beismert 
tényállilás valóságától, hanem attól függ, hogy a peres fél va- 
lóban s komolyan akarta-e ellenfelének valamely tényállítását 
a perben valóság gyanánt tekinteni. A perképes félnek szán- 
dékos akaratkijelentése az, mely a bizonyítást kizárja s nem 
, a beismert tényáUitás valóságának feltételezése. A peres fél- 
nek jogában áll ellenfelének tényállításait tagadni, vagy va- 
lókul elfogadni, de ha egyszer valókul elfogadta és így ellen- 
felével egyetértően arra kötelezte magát, hogy a beismerés 
alapján döntessék el a köztük támadt jogvita, akkor a beis- 
merést egymagában azért, mert az a valósággal ellenkezik, 
visszavonni nem lehet. A peres fél a perben őt megillető ren- 
delkezési jognál fogva és annak határain belül ellenfelének olyan 
tényállítását is valónak elfogadhatja, melynek valóságáról sem 
közvetlen, sem közvetett tudomása nincsen, sőt , azt is beis- 
merheti, a minek ellenkezőjéről meg van győződve. S az ilyen 
tényállításnak beismerése is kötelezni fogja a felet, mert ő 
maga akarta azt, hogy a perben valóságul szerepeljen az, a 

minek valósága nem bizonyos, s6t a minek ellenkezSjérfil tudja, 
hogy kétségtelen. 

Mindaddig tehát, mig a törvény a biróság előtti beisme- 
rést a szabad akaratelhatározásnak öntudatos és szándékos 
eredményének tekinti, addig a beismert tényállitás valótlansá- 
gának bebizonyitása nem szolgálhat a beismerés hatályos 
visszavonásának okául. 

Ellenben a beismerés hatályosan visszavonható, ha a be- 
ismerőt ellenfele megtévesztette, ha a beismerő kényszer alatt 
állott vagy ha menthető tévedésben volt, mert a megtévesztés, 
a kényszer és a tévedés egyaránt kizárja azt, hogy az akarat- 
kijelentés a beismerő valódi akaratával megegyezzék ; ilyen meg- 
egyezés hiányában pedig jogilag érvényes és kötelező akaratki- 
jelentés nem származhatik, illetőleg az alakilag érvényes aka- 
ratkijelentés az akaratelhatározással való meg nem egyezés 
okából megtámadható. 

A beismerés visszavonásának leggyakoribb oka gyanánt 
a tévedés fog szolgálni, mert az majdnem ki van zárva, hogy 
a biróság előtt beismerő kényszer alatt álljon s mert a meg- 
tévesztés is ritkábban sikerülhet a biró előtt, mint peren 
kivűl. A ki azonban beismerését visszavonni akarja, mert 
tévedésben volt, annak ezt a tévedését bizonyítania is kel). 
A tévedésnek lényege abban rejlik, hogy illető vagy hamis 
feltevésre alapította akaratkijelentését vagy egyáltalán nem 
azt akarta kijelenteni, a mit valóban kijelentett. Mind a 
két esetben azonban az akaratkijelentés tévedés miatt csak 
ugy támadható meg, ha az élet általános viszonyainak és 
az adott eset különös körülményeinek figyelembe vétele mel- 
lett megállapitható, hogy az illető a tényállás helyes isme- 
rete mellett a megtámadott akaratkijelentést nem tette volna. 
Ezek szerint a tévedésből beismerőnek, hogy beismerése ere- 
jét veszítse, oly tényeket kell bizonyítania, melyek őt a valódi 
tényállás felismerésétől visszatartották vagy annak félreisme- 
résére vezették; e melleit még azt is bizonyítania kell, hogy 
a tényállás helyes ismerete meUett nem tett volna beismerő 
nyilatkozatot, vagyis tévedésén felül annak menthetőségét is 
bizonyítania kell. Természetesen itt is alkalmazandó a S. E. 
64. §-a s a biró a tárgyalás és a bizony itás egész tartalmának 
szorgos méltatása alapján itélí meg, hogy fenforog-e menthető 
tévedés vagy sem ? S igy a biró adott esetben a tévedés bizo- 
nyítására a fél eskü alatti kihallgatását is foganatba veheti, 
sőt a konkrét eset körülményeit szem előtt tartva, rendszeres 

bizonyítási eljárás nélkül a peres feleknek a tárgyalás során 
előterjesztett előadásai alapján is megállapíthatja a tévedés 
fenforgását. Mindenesetre az okok, melyek a birót a tévedés 
fenforgásáról meggyőzték, az ítéletben tüzetesen elöadandók. 

A beismerés visszavonásának hatályosságához szükséges-e 
a tévedés bizonyításán felül annak bizonyítása is, hogy a be- 
ismert tényállítás nem felel meg a valóságnak ? ^) Erre a kér- 
désre határozott nem-mel felelünk. A 8. E. 60. §-a a tévedé- 
sen felül a valótlanság bizonyítását kifejezetten nem követeli ; 
a beismerés jogi lényegéből pedig e bizonyításnak követelése 
nem következik. A beismerés ugyanis, mint már fentebb bi- 
zonyítottuk, a bizonyítást feleslegessé tevő akaratkijelentés s 
így azt kizáró ok és nem bizonyíték; innen ered, hogy a be- 
ismerés az ellenkező tényállítás bizonyítása által egymagában 
nem hatálytalanítható, vagyis a beismerés nem lévén bizonyí- 
ték, annak ereje ellenbizonyitékkal le nem rombolható. Vi- 
szont azonban, ha a beismerésnek, mint a perben kötelező 
akaratkiielentésnek előfeltételei hiányzanak, akkor a beisme- 
rés hatályát veszti a beismert tényáUitás valótlanságának bi- 
zonyítása nékül is Ha az objectív jog az akaratkijelentésnek 
nem tulajdonit joghatályt, akkor a jogilag nem létező eme 
akaratnyilvánítás által teremtett eredménv, vagyis a beismert 
tényállítás valósága sem bírhat joghatálylyal s a beismerését 
visszavonó félnek csak felesleges zaklatása volna, tőle azt 
követelni, hogy beismerése valótlanságát is bizonyítsa. Néhány 
példa kellően megvilágítja álláspontunk helyességét* 

A peres fél az ellene felhozott bizonyítékok súlya alatt 
ismer be valamely tényállítást és utóbb kiderül, hogy a fel- 
hozott bizonyítékok hamisak voltak. 

Alperes a több tételből álló kereseti követelésből beis- 
meri, hogy az 5. tétel alatt felszámított árukat megrendelte; 

1) A nómet birodalmi ptrrendtartás 263. §-a szerint h bíróság •)5ttí 
beismerósnek TisssaTonása csak akkor hatályos, ha a beismeröst visisavonó 
föl bebizonyítja, hogy a beismerés a yalóságg^ ellenkezik és hogy az té- 
vedésből eredt. A törvényszerkesztő bizottság ezt az intézkedést röviden 
azzal okadatolja, hogy ez a beismerésnek, mint kötelező akaratkijelentés- 
nek jellegéből következik. Bz az álláspont azonban a szövegben mondottak 
szerint téves s épen nem felel meg a biróság előtti beismerós most emiitett 
jellegének. A német peijogi írók jó része (Ganstein, Gaupp, Struokmann- 
Koch, Seufifert, Planck, Wach) a 2€3. §. rendelkezéseit túlságos szigorúak- 
nak s a beismerés jogi jellegével nem összhangzóknak tekinti. A magyar 
törvény a helyesebb utat választotta. íme ez is egy példa arra, hogy a 
sommás eyárásról szóló 1898 : XYIIL t-cs. nem a német perrendtartás 
másolata. 

v&lójában azonban a 4. tétel alattiakra vonatkozólag akarta 
ezt a beismerést tenni és e tekintetben való tévedését bizo- 
jayitja is. 

Felperes beismeri, hogy alperes az állított részfizetést 
teljesitctie, de utóbb bobizonyitja, hogy tévedett, mert ez a 
fizetés alperes más tartozására történt 

Ha ilyen és hasonló esetekben a tóvedés bebizonyiiásán 
felül, a beismert tényállítás valótlanságának bizonyítása is kö- 
veteltetnék ős a beismerés visszavonásának hatálya ettől té- 
tetnék függővé, ugy a törvénynek indokolatlan szigora való- 
S2finüleg azt eredményezné, hogy a biró a S. E. 64. §-ában 
nyert jogánál fogva igen gyakran bebizonyitottnak találná a 
heismert tényállítás valótlanságát egyszerűen a tárgyalás tel- 
jéből nyert benyomás vagy legfeljebb a S. E. 95. és 96. §ai 
alkalmazásával a félnek eskü alatti kihallgatása alapján.^) 

A joggyakorlatnak ez a valószínű fejlődése azonban csak 
a felebbezések szaporodását eredményezné, mert a pervesztes 
féliiek hálás thema volna a felett allegálni, hogv a biró nem 
helyesen alkalmazta a 64. §-t, vagy hogy a 96. §. ellenéibe 
eskette meg vallomására az egyik vagy másik felet. Ép azért 
nem lehet eléggé méltányolni sommás törvényünk alkotójá- 
nak bölcsességét, hogy kiváló gyakorlati érzékkel elkerülte 
azt a veszélyt, a melybe a német perrendtartás szerkesztői az 
elmélet eltévelyedése fogytán jutottak. 

A beismerés megtételére^ valamint annak viszavonására 
egyaránt. jogosult a perképes fél s annak meghatalmazottja, 
hacsak a meghatalmazás más intézkedést nem tartalmaz. Az 
ügyvédi képviselet esetében a jelenlevő fél az ügyvéd által 
tett beismerést hatálytalaníthatja, ha azt nyomban vissza- 
vonja. (1874: XXXIV. t-cz. 62. §.) A beismerés visszavonásá- 
énak hatályosságát tehát az a körülmény nem érinti, hogy a 
beismerést maga a fél, a visszavonást annak meghatalma- 
zottja vagy megfordítva eszközölte; sőt a jogutód is, a meny- 
nyiben a magánjogi szabályok szerint a jogelőd vagyonjogi 
személyiségének folytatója, jogelődjének beismerését egyéb 
kellékek fenforgása esetén hatályosan visszavonhatja. 

A biróság előtti elismerést a bíróság előtti b e i s mé- 
réstől az által akarja a sommás eljárásról szóló törvény mi- 

1) Gaupp, Seuffert, Struckmann-Koch a német birodalmi pdrreodtart is* 
boz irt kommentárjaikban tényleg ezt az álláspontot foglalják el a yalöt- 
ianflág bizonyítására vonatkozólag és utalnak az ezen irányban fejl5d5'Jóg'- 
gyakorlatra. ^ J 

niszteri indokolása megkölönböztetni, hogy az utóbbit tény- 
beismerésnek y az előbbit jogelismerésnek nevezi. Ez a 
megkülönböztetés azonban nem egészen határozott s a két fo- 
galom összezavarására adhat okot, mert a mint fentebb lát- 
tuk, a beismerés nem pusztán természeti tényre, hanem jog- 
viszonyt alkotó tényre vagy tényekre is vonatkozhatik, ugy 
annyira, hogy a gyakorlatban legtöbbnyire maga a jogviszony 
képezi a beismerés tárgyát s nem az ezt alapitó tények egyen- 
kint Pl. beismerem, hogy adásvevést kötöttem, munkabéri 
szerződést vállaltam stb. Azonban ilyen esetekben még sem 
lehet a S. E. 104. §-a szerinti elismerésről szólni, habár a pe- 
res fél nyilatkozatával valamely jogot helyez vitán kivül. 

A biróság előtti beísmeréf^ és elismerés közti lényeges 
különbség voltaképen abban rejlik, hogy a beismerés nem 
zárja ki annak lehetőségét, hogy a beismerő fél 
a perben továbbra is támadólag vagy védokező- 
leg fellépjen, ellenben a? elismerés által afél 
azt jelenti ki, hogy a mit tőle követelnek, azzal 
tartozik, illetőleg, hogy a mit ellenfelétől köve- 
tel, az őt meg nem illeti. A felperes, a ki alperes egyik- 
másik tényállítását valónak elfogadja, ezzel még nem mond le 
kereseti követeléséről és az alperes, a ki felperesnek kereseti elő- 
adását beismeri, ezzel még nem adta fel jogát, hogy a fizetés, 
elengedés, beszámitás, elévülés stb. kifogásával ne élhessen. 
Ha azonban felperes kereseti követeléséről lemond, vagy ha 
alperes kijelenti, hogy a kereseti követeléssel tartozik, akkor 
a lemondott, illetőleg valónak elfogadott követelés tekinteté- 
ben további jogvitának nincs helye és a biróság az ellenfél 
kérelmére Ítéletet tartozik hozni. A biróság előtti beismerés 
és elismerés tehát tárgyára és hatályára nézve egymástól lé- 
nyegesen eltér. A biróság előtti beismerés tárgya az ellenfél 
valamely tényállítása, az elismerés tárgya maga a kereseti 
követelés. A biróság előtti beismerésnek az a hatálya, hogy 
valamelyik peres fél tényállitása a beismerő vei szemben a 
biróság által a perben valónak elfogadandó, más perben azon- 
ban ez a beismerés nem szerepel mint bizonyitást kizáró ok, 
hanem csak bizonyitékul szolgálhat, melynek bizonyitó erejét 
a biróság a S» E. 64. §-ának megfelelően szabadon mérlegel- 
heti; ellenben a biróság előtti elismerés a kereseti követelés 
valóságát vagy valótlanságát állapítja meg s ha az elismerés 
alapján jogerős Ítélet hozatik, az elismerés tárgya a ros iudi- 
cata erejével ruháztatik fel: az elutasított, illetőleg megítélt 

követelés a peres felek között többé jogvita tárgyát nem ké- 
pezheti. 

A most mondottakból az is kitetszik, hogy felperesnek 
a kereseti követelésről a S. E. 104. §-a szerint egészben vagy 
részben való lemondása lényegében megegyezik az 1868 : LIV. 
t-cz. 70. §-ában szabályozott és a rendes eljárásban ma is 
érvényes perletétellel. A perletétel is, ha annak alapján a bí- 
róság ítéletet hozott, a beperesitett, de letett jog tekintetében 
a kereseti kérelem határai közt res iudicata-t eredményez. 
Ugyancsak a most mondottakból az is következik, hogy a 
S. E. 104. §-a az 1868 : LIV. t-cz. 69. §-ának a sommás eljá- 
rásban való alkalmazását nem zárja ki. (S. E. 13 §) 

A biróság előtti elismerés érvényességéhez azonban meg- 
kívántatik: 1. hogy az elismerő fél perképességgel birjon; 
2. hogy az elismerés a kereseti követelésre vonatkozzék s 
pedig vagy egészben, vagy ha a kereseti követelés az anyagi 
jog szerint osztható, legalább részben; 3. hogy a kereseti kö- 
vetelés ne alapuljon oly tényállításokon, melyeknek valósá- 
gát a biróság hivatalból köteles vizsgálni ; 4. hogy az elisme- 
rés a szóbeli tárgyaláson vagy a megkeresett biró előtt tör- 
ténjék. 

A fél perképességére vonatkozólag a beismerésnél elmon- 
dottak itt is alkalmazásba jönnek. A ki a perben érvényesen 
nem cselekedhetik, az a pert a kereseti követelés elismerésé- 
vel érvényesen be sem fejezheti. A perképesség tehát az elis- 
merés érvényességének első kelléke. 

A második kelléket illetőleg fontos annak megállapítása, 
mit értünk kereseti követelés alatt, mert a helyes fogalom- 
meghatározástól függ, hogy adott esetben az elismerést a be- 
ismeréstől megkülönböztethessük és a jogviszony létezésének 
valóságul elfogadását ne tekintsük a kereseti követelés elis- 
merésének. 

E tekintetben kiinduló pontul szolgálhat a per czélja. 
Pernek, jogvitának akkor van helye, ha az alanyi és tárgyi 
jog között az összhang hiányzik, vagyis ha a jogosultnak 
nincs meg az, a mi őt joga alapján törvény szerint megilleti. 
A törvény pedig két irányban gondoskodik arról, hogy az 
alanyi és tárgyi jog közt jelentkezhető disharmonia megszűn- 
jék : a jog fennállása idejében módot nyújt a jogosultnak arra, 
hogy a kötelezettnek magatartása által bizonytalanná vált jo- 
got ebből a helvzetből kiemelhesse és birói ítélettel annak lé- 
tezését kétségtelenné tehesse, (praeiudiciális kereset); a mikor 

pedig a jognak a megvalósulás stádiumába kell lépnie, de a 
kötelezett kötelezettségének különféleségéhez képest valami- 
nek teljesítését, abbanhagyását vagy elismerését elmulasztja, 
akkor a törvény lehetővé teszi a jogosultnak, hogy a teljesí- 
tést, abbanhagyást vagy elismerést kikényszerithesse (condem- 
natorius kereset). Már most felperes akár megállapítás, akár 
teljesítés^) iránt perel, mindegyik esetben olyan iogi előnyt 
kivan elnyerni, mely őt a per tárgyává tett joga alapján meg- 
illeti, de a melyhez alperes magatartása folytán per nélkül 
nem juthat. A kereseti követelés tehát az a jogi előny, melyet 
felperes a közte és alperes közt peressé vált jog alapján al- 
peres ellenében a biróság ítélete által elnyerni törekszik. Ez 
az előny azonban csak akkor illeti meg felperest, ha ahhoz 
való joga van; ha tehát alperes, a ki ellenében ezt az előnyt 
per utján kikényszeríteni akarjuk, elismeri, hogy felperest a 
kereseti követelés megilleti, akkor ezzel a nyilatkozattal a 
kereseti követelés alapjául szolgáló jogot is elismerte, mert 
jog nélkül nincs követelés Ha felperes alperestől 100 frt le- 
járt kölcsönösszegnek megfizetését követeli s alperes elismeri, 
hogy ezzel az összeggel tartozik, akkor azt is elismeri, hogy 
a 100 frt összeget felperestől annak idején kölcsönkapta s 
hogy ennek a kölcsönösszegnek fizetési határideje már lejárt. 
Innen van az, hogy a kereseti követelés alperes által vnló 
elismerése által a por Ítélethozatalra megérik, mert ezen elis- 
merés által a peres felek közti vitás jog kétségtelenné vált s 
a jogvitára többé szükség nincs. 

Ellenben a kereseti követelés alapjául szolgáló jognak, 
felperes és alperes közt fenforgó és a keresettel peressé tett 
jogviszonynak — valóul elfogadása még nem egyértelmű a 
kereseti követelés elfogadásával. 

A mint fentebb röviden vázoltuk, az alanyi jognak csak 
két oly stádiuma van, a mikor a jogosult nem bír az- 
zal, a mi joga alapján őt megilleti, a mikor tehát a birói 
védelmet igénybe veheti és keresetileg érvényesítheti követe- 



1) A teljesítés itt tágabb értelemben veendő s mint ilyen magában 
foglalja az abbanhagyást ésa^ elismerést is, mely a megállapitástól élesen 
megkülönböztetendö, mert a jog létezésének vagy nem létezésének megáUa- 
pitása iránt indított perben hozott itélot mint birói declaratio nem lehet 
végrehajtható közokirat (1881 : LX. t -ez. 1. § ), ellenben az elismerés iránt 
indított perben hozott ítélet mint condemnatio végrehajtásra is alkalmas Pl. 
jelzálogjog megszűntének elismerése iránt indított törlési perben hozott íté- 
let alapján a jelzálogjog kitörlése végrehajtás utján bekebelezhr t5. 



19 — 



Digitized by 



Google 



lését. Ezen a két eshetCségen kivűl azonban a Jogosult jogá- 
nak teljes birtokában van s nincs szüksége birói védelemre, 
ennélfogva nincs is joga kereset indítására. Nem lévén azon- 
ban kereset, kereseti követelésről sem lehet szólani. Ha tehát 
alperes a per tárgyává *) tett jogot létező gyanánt elfogadja, 
de a kereseti követelés ellen kifogást emel, vagyis más szó- 
val, ha alperes felperesnek jogát ugyan elismeri, de kétségbe 
vonja azt, hogy felperes e jog alapján 6 ellenében valamely 
jogi előnynek — megállapításnak vagy teljesitésnek — meg- 
ítélését követelhesse, akkor a S. E. 104. § a szerinti elisme- 
résről szólni nem lehet. így pl. ha alperes elismeri, hogy fel- 
peresnek 100 frttal tartozik, de viszont előadja, hogj felpere- 
sen is van 100 frt lejárt követelése, melyet beszámítani kivan 
az elismert felperesi követelésbe, aljkor nem lehet szó a ke- 
reseti követelésnek elismeréséről, mert alperes voltaképen a 
mellett, hogy a kereseti követelés alapjául szolgáló jogviszony 
létrejöttét beismerte, azt a kifogást emelte, hogy a felperesi 
követelés beszámítás által megszűnt. Ily esetben tehát felpe- 
res a S. E. 104. §-a alapján nem is kérhet az elismerés alap- 
ján Ítéletet Ha azonban a biróság a S. E. 106. §'a alapján 
a beszámítási kifogásnak külön perutra való utasítását helyén 

^) A kereset tárgya és a kereseti követelés két különböző fogalom. 
E tekintetben a következőkre utalunk: A S. E. 15 § a előírja, hogy a ké- 
re s etn ek a biróság és a felek megjelölésén kívül tartalmaznia 
kell az ügy megjelölését a tények előadásával, ame* 
lyekből felperes követelését származtatja és ezek bizo- 
nyítékaival, úgyszintén a kereseti kérelmet. Ámde a tények megjelölése 
nem egyéb, mint annak a jognak individualizálása, melyből a kereseti kö- 
vetelés ered. A jog ugyanis — értve aUtta az alanyi jogot — az által ke- 
letkezik, változik és enyészik el, hogy időben és tórben jelentkező és ér- 
zékeink alá eső oly események állanak elő, a melyeket a tárgyi jog — a 
törvény, a jogszabály — jogot keletkeztető, változtató vagy megszüntető 
erővel ruházott fel. E tények lehetnek emberi cselekmények és természeti 
események. így pl. a tárgyi jog az adóvevő szerződés létrejöttét az adás- 
vevés tárgya és a vételár összege felett való megegyezéshez köti ; az adás- 
vevéare hivatkozó félnek tehát állítani és szükség esetén bizonyítani kell, 
hogy közte és szerződő társa közölt oly kijelentésok történtek, melyek az 
adásvevés tárgya s vételára feUtt való megegyező akaratot juttatták ki- 
fejezésre. 

A per ezek szerint a jogalapitó, jogváltoztató és jogszűnfető tények 
létezése vagy nem létezése felett folyván, végeredményében azt tárgyazza, 
hogy az ezen tényeknek okozata és eredménye : a jog létrejött-e vagy nem, 
megszünt-e vagy sem. A keresetnek s ezáltal a pernek tárgya tehát a fel- 
peres által állított jog, mely ha abban a stádiumban van, hogy birói véde- 
lemre szorul, a megállapításra vagy teljesítésre irányuló követelést ered- 
ményezi. 



Digitized by 



Google 



valónak találná, akkor alperes elmarasztalható, de nem a ke- 
reseti követelésnek elismerése miatt, hanem mert a követelés 
alapjául szolgáló tényállításokat beismerte s mert a követelés- 
nek megszűntét a S. E. 106. §-ának különleges rendelkezése 
folytán a per során nem bizonyíthatta. 

Ha a kereseti követelés osztható, akkor e követelésnek 
részben való elismerése is helyt foglalhat s ha felperes kö- 
veteléséről részben lemond, vagy alperes a kereseti követelést 
részben elismeri, a biróság az ellenfél kérelmére az elismerés 
vagy lemondás értelmében részitéletet tartozik hozni. (S. E. 
104. §.) A kereseti követelés osztható : ha az a jogi előny, 
melyet felperes keresetével elnyerni törekszik, értékének csök- 
kenése nélkül, számszerű hányadokra felosztható. így pl. a 
keresetinél kevesebb készpénzbeli követelésnek elismerése 
nem egyéb, mint a kereseti követelésnek részben való elisme- 
rése, mert a készpénzkövetelés értékének csökkenése nélkül 
felosztható ; ellenben ha alperes a szekérátjárást követelő fel- 
peressel szemben a gyalogút szolgalmi jogát elismeri, ámbár 
a szekérátjárás szolgalmi joga magában foglalja a gyalogút 
szolgalmát is,^) ez esetben a kereseti követelésnek részben 
való elismeréséről nem szólhatunk, mert itt alperes más jogot 
fogadván el valónak, más jog alapján jelentvén ki magát kö- 
telezettnek, mint a mily jog alapján felperes támasztotta ke- 
resetét, voltakép tagadja a kereseti követelést^) 

Ugyanezen elvek szerint oldandó meg az a kérdés, hogy 
portársaság esetén egy vagy több, de nem valamennyi per- 
társnak elismerése a kereseti követelés részben való elismeré- 
sének tekintessék-e vagy sem? Ha a kereseti követelés a per- 
társak közt osztható, vagyis, ha a pertárs elismerése által a 
kereseti követelésnek valamely számszerű hányada válik két- 
ségtelenné, akkor a pertárs elismerése a S. E. 104. §-ának 
hatálya alá esik ; ellenben ha a kereseti követelés a pertársak 
közt hányadszerüleg (quantitative) fel nem osztható, akkor 
a kereseti követelésnek az egyik pertárs részéről való elisme- 
rése egyáltalán nem képez elismerést, mert hiányzik nála az 
elismerés tárgya felett való szabad rendelkezés. így pl. ha öt 

M Márkus i. m. I. kiad. I. kötet 76. 1. 

') Ez okból felperes -^ ha alperes ellenzi — a S. E. 31. §. 2. pont- 
jára való hivatkozással nem is szállithatja le kereseti követelését és nem 
követelheti a szekérátjárás heljett a gyalogút szolgalmi jogát, mert ezt 
csak a keresettel érvényesített jog megváltoztatása nélkül teheti ; már pedig 
itt a kevesebbnek követelése nem ugyanazon jogon alapszik. 

közös osztatlan állapotban birtokló tulajdonostárstól az átjá- 
rás telki szolgalmának elismerését követelem s az egyik e 
követelésemet elismeri, a többi négy azonban keresetem ellen 
védekezik, akkor ez az elismerés nem lehet a kereseti követe* 
lésnek részben való elismerése, mert ez a követelés az alpe- 
restársak közt fel nem osztható. A kereseti követelésnek ilye- 
tén elfogadása azonban még sincs minden jelentőség nélkül^ 
mert az oly okot képez, melyet a biróság a S. E. 64. §-a 
alapján mérlegelés alá vonni köteles s a moly esetleg a bíró- 
ságban a kereseti követelés valódisága iránt keletkezett meg- 
győződésnek előidézését elősegítette ; mindazáltal elismerésnek 
nem tekinthető. 

Itt van helye ama kérdés felvetésének is, hogy a biró- 
ság köteles-e a S. E. 104. §-a értelmében felperes kérelmére 
részitéletet hozni, ha az alperestársak közül egy vagy több, 
de nem valamennyi a kereseti követelést akár egészben, akár 
részben elismeri és ha a kereseti követelés ezen elismerés 
mértéke szerint osztható? E kérdés felvetésére a S. E. 104. 
§-ának szerkezete ad okot, mert e §. csak alperesről szól, „ha 
alperes a peres követelést egészben vagy részben elismeri stb/ ; 
de nem emlékszik meg a most felvetett esetről, a melynek gyakor- 
lati jelentősége épen abban rejlik, hogy a biróság ily esetben 
köteles legyen felperes kérelmére részitéletet hozni. Ilyen eset 
előfordul, ha felperes több egyetemleges adóstársat beperel 
és egynémelyik a kereseti követelést elismeri, vagy ha több 
adóstárs pro parte felelős a kereseti követelésért s némelyik 
adóstárs résztartozását a perben elismeri. 

Annyi kétségtelen, hogy a S. E. 103. §-a alapján rész- 
itélet hozható, mert az ilyen elismerés által a kereseti köve- 
telésnek egy része alkalmassá vált a végeldöntésre; de mert 
ez a törvényszakasz a részitélet hozatalát a biróság belátására 
bizza, nem lehet kielégítő intézkedés arra az esetre, a mikor 
a félnek jogában áll ellenfele elismerése alapján a jogvitát 
legalább részben Ítélettel befejeztetni. A kérdés tehát az, meg- 
illeti e felperest az adott esetben ily jog vagy sem ? A S. E. 
104. §-ának betű szerint való magyarázata az utóbbi irányban 
döntené el a kérdést. Ámde scire leges non hoc est verba 
carum tenere, scd vim ac potestatem ; a törvényhozó a 104. §. 
rendelkezéseit nem akarhatta e^y felperesre és egy alperesre 
vonatkoztatni, a minthogy a S. É. 9., 10., 11., 14, 16., 26., 27., 
31., 51. stb. §-ai is nemcsak akkor nyernek alkalmazást, ha 
egy felperes és egy alperes szerepel. A S. E. 104. §-át létre- 

hozó legis ratio is ellene mond a betű szerioti szűkkeblű tör- 
vénymagyarázatnak. A részitéletnek az a jogpolitikai czélja, 
bogy egyszerüsitse a tárgyalást, hogy a nyertes félnek lehe- 
tővé tegye jogának mielőbb érvényre juthatását. A részitélet- 
nek a bíróság előtti elismerés esetében kötelező volta pedig 
abban találja okát, hogy az elismeréssel a jogvita be van fe- 
jezve és hogy semmi ok sem forog fenn arra nézve, hogy az 
igy elintézett jogvita birói Ítélettel minden kétségen kivűl ne 
helyeztessék és ezáltal alperes elismerése esetében felperes 
számára végrehajtási jogczim ne teremtessék. Mindez az ok 
akkor is fenforog, ha alperesi pertársaság esetén egynémelyik 
alperestárs elismerése alapján hozandó Ítélet Ennek folytán az a 
véleményünk, hogy a felvetett kérdésre igen-nel kell válaszolni. 

Ha a kereseti követelés oly tényállításokon alapszik, me- 
lyeknek valóságát a bíróságnak hivatalból kell vizsgálnia, 
akkor a kereseti követelésnek alperes részéről egészben vagy 
részben való elismerése nem bírhat a bíróság előtti elismerés- 
nek fentebb ecsetelt hatályával. S ez természetes is. Ha a pe- 
res fél a kereseti követelés alapjául szolgáló tényállítások te- 
kintetében sem bír azzal a joggal, hogy azokat valókul elfo- 
gadhassa, ugy annál kevésbé illeti meg őt az a jog, hogy az 
ily tényeken alapuló kereseti követelést fogadhassa el való- 
nak. Innen van az, hogy még a kereseti követelésről való le- 
mondás esetében is, ha valamely hivatalból figyelembe veendő 
perelőfeltétel hiányzik, érdemleges ítélet helyett permegszün- 
tető, (S. E. 28. §.) esetleg az eljárást félbeszakító (S. E. 8. §.) 
végzés hozandó. Ha a per a S. E- 28. §-ának rendelkezéséhez 
képest megszűnik, akkor természetesen a kereseti követelés- 
ről való lemondás, vagy annak elismerése is hatályát veszíti, 
mert ha nincs per, nincs kereset, nincs kereseti követelés s 
igy hiányzik az elismerés tárgya. Ez azonban nem zárja ki 
azt a körülményt, hogy a bíróság egy más perben ezt az elis- 
merést, ha a felek azt a per anyagának alkotó részéve tették, 
a S. E. 64. §-a alapján mérlegelése alá ne vonja. 

A bíróság előtti elismerés fogalmi meghatározásába is 
felvettük és kellékei közt is felsoroltuk, hogy annak a szóbeli 
tárgyaláson vagy a megkeresett bíró előtt kell történnie. A 
S. E. 104. § ába ez a kellék kifejezetten nincs belefoglalva, 
azonban ennek szükségessége önként folyik a sommás eljárás 
alapvető elvéből, a szóbeliségből, mely szerint a bíróság csak 
a tárgyalás és bizonyítás során felmerült anyag alapján dönt- 
heti el a jogvitát; csak a feleknek a tárgyaláson, illetőleg a 

megkeresett bíró előtt tartott szóbeli előadására lehet figye- 
lemmel, a feleknek peren kívüli nyilatkozatait csak akkor 
méltathatja, ha e nyilatkozatra a felek valamelyike a perben 
hivatkozik. De következik a S. E. 48. §. 2. pontjából is, mely 
az elismerést külön felemhti, mint a jegyzőkönyvbe felveendő 
tárgyat. (V. ö. S. E. 160. §.) 

A biróság előtti elismerés hatályát visszavonással leron- 
tani nem lehet. Az elismerés, mint kötelezettséget alapitó vagy 
megszüntető akaratkijelentés csak az ilynemű akarat ki jelenté- 
sek érvény te) enitésére fennálló magánjogi szabályok szerint 
támadható meg. E szabályokról a második részben fogunk szó- 
lani. Ha az elismerés alapján a biróság az ellenfél kérelmére 
végitéletet, illetőleg részitéletet hozott, akkor természetesen az 
elismerés az alább kifejtendő jogelvek szerint csak az ujitott 
perben támadható meg, addig azonbnn, mig az ellenfél ilyen 
kérelmet elő nem terjeszt, a megtámadásnak, illetőleg az el- 
ismerés érvénytelenitésének ugyanazon perben is helye van. 
Sőt, ha az ellenfél nyomban az elismerés után nem kér Ítéle- 
tet, ugy az elismerő fél a per további folyamában az elismerés 
után felmerült kifogásokat is előterjesztheti s a biróság azokat 
Ítélethozatalnál figyelembe venni köteles. 

II. 

A bíróságon kívüli beismerés alatt mindaz a beismerés 
értendő, mely nem a szóbeli tárgyaláson vagy a megkeresett 
bíró előtt, illetőleg a rendes eljárásra való tekintettel nem a 
folyamatban levő pernek perirataiban történt. Ez okból a bi- 
róságon kivüli beismerés helyesebben peren kívüli beismerés- 
nek volna nevezendő, mivel az a nagy különbség, mely e két 
beismerés közt létezik, épen abban leli okát, hogy az előbbi 
fejezetben tárgyalt beismerés a perben keletkezik s ezáltal 
mint a félnek rendelkezése, kötelező erővel hat a perben a félre 
s bíróságra egyaránt; ellenben a bíróságon kivüli beismerés 
vagy már a per keletkezése előtt létrejött, vagy a per folyama 
alatt, de annak keretén kívül keletkezik, mint egyszerű tudo- 
más kijelentés, mely tehát ebből folyólag csak mint bizonyító 
ok szerepelhet a perben. Innen van az, hogy ugyanazon felek 
közt folyó más perben, tehát biróság előtt tett beismerés csak 
bíróságon kívüli beismerést képez. A biróságon kivüli beisme- 
rés tehát valamely tény valóságáról tett peren kivüli nyilat- 
kozat, mely alkalmas a biróságot a beismert tényállítás való- 
ságáról meggyőzni, illetőleg alkalmas e meggyőződés előidé- 

zését elfisegítení. E fogalom meghatározás szerint a bíróságon 
kivüli beismerés bizonyitó okot képez,^) melynek bizonyitó 
erejét a biróság a S. E. 64. §-ának rendelkezései szerint birálja 
meg. Annak alapja, hogy a bíróságon kivüli beismerés bizo- 
nyítékul szolgálhat, abban rejlik, hogy szándékosan nem szok- 
tunk olyasmit valónak elfogadni, a mi hátrányunkra szolgál 
s a miről tudjuk, hogy a valósággal ellenkezik. Az átalános 
tapasztalásból merített ez a valószínűség az, mely lehetővé 
teszi, hogy a bíró a felnek maga ellen való bizonyságát (tesli- 
monium proprium) a vitás tényállás megállapításánál bizonyí- 
tékul elfogadhassa, s azt kutatva, hogy az ellenfél által bizonyitó 
ok gyanánt felhozott bíróságon kivüli beismerés valóban va- 
lamely tényállításnak valóságul elfogadását tartalmazza-e, ezt 
meggyőződésének megalkotásánál okul felhasználhassa. 

A bíróságon kivüli beismerésnek ez az alapja egyszer- 
smind annak kellékeit is megállapítja. Valamely tény valósá- 
gáról peren kívül tett nyilatkozat csak akkor fog bíróságon 
kivüli beismerésnek tekintetni és csak akkor fog a perben 
bizonyitó erővel birni, ha azt a beismerő komolyan, azzal a 
tudattal teszi, hogy a valóságot, az igazat mondja meg (ani- 
mus confítendí) s ha ez az igaznak, valóságnak beismert tény 
a beismerőre nézve hátrányos. 

Az utóbbi kellék azért szükséges, mert ha a peren kivül 
beismert tény a beismerőre nézve előnyös, akkor mindig két- 
séges az, vájjon a beismerés abból az okból történt-e, mert 
igazat akart mondani, vagy abból az okból- e, mert a beis- 
merés előnyére szolgál ? Ily esetben pedig a beismerés okának 
a perben való kutatása és birálgatása sokkal több hátrány- 
nyal járna, mint a mennyi előnyt biztosit a bíróságon kivüli 
beismerés, mint a bírói meggyőződés elősegítésére alkalmas 
ok. Ellenben, ha valaki a maga hátrányára ismer be vala- 
mit, akkor a bíróságnak csak azt kell vizsgálnia, hogy a 
beismerő komolyan, tudatosan nyilatk ózott- e s ha igen, e 
nyilatkozat bizonyitó erejét már ez okból meggyőződésének 
alkotásánál fontolóra veheti, a beismerőre hárulván ama te- 
her, hogy ilyetén beismerésének erejét ellenbizonyítással 
lerontsa. — Ha a bíróságon kivüli beismerés előnyös és 
hátrányos tényállításokat foglal magában, akkor beisme- 
rés csak a beismerőre hátrányos tényállítások tekintetében 
létezik. Pl. alperes peren kivül beismerte, hogy felperesnek 

*) V. ö. a 4. lapon mondottakat. 

100 frttal tartozott, de már e tartozását megfizette. A mennyi- 
ben az adott eset körülményei alapján valóban megállapítható, 
hogy a bíróságon kívüli beismerés fentebb emiitett kellékei 
fenforognak, annyiban alperesnek ez a nyilatkozata bizonyíté- 
kul szolgál arra nézve, hogy a peres felek közt a keresetben 
érvényesített kölcsön-szerzödés létrejött. Az természetesen más 
kérdés, hogy az ily nyilatkozat megtételével alperes bo akarta e 
ismerni a vitatott kölcsön létrejöttét; ha erről felperes a bíró- 
ságot meggyőzni nem tudja, akkor nem is lehet szólni bírósá- 
gon kívüli beismerésről. 

A mi az első kelléket illeti, annak megállapítására, hogy 
a beismerő komolyan azzal a tudattal, hogy igazat mondjon, 
nyilatkozott-e, nem lehet általános szabályokat alkalmazni. 
Ezen kellék fenforgásának megállapítása ténykérdés és az 
adott eset körülményeitől függ, vájjon meg volt-e az animus 
confitendi, avagy sem. Annyi azonban bizonyos, hogy az igaz- 
mondás szándékának hiányában nincs bíróságon kívüli beis- 
merés, vagyis a peres félnek peren kívül valamely tényállítás 
valósága tekintetében tett nyilatkozata ezen szándék hiányá- 
ban nem képez a perben bizonyító okot. 

A bíróságon kívüli beismerés bizonyító okot képezvén, 
melynek bizonyító erejét a biróság van hivatva mérlegelni 
nem szükséges, hogy a beismerő perképességgel bírjon. Min- 
denesetre azonban szükséges, hogy felismerni képes legyen 
beismerésének jelentőségét, vagyis hogy annak tudatával bír- 
jon, miként valaminek valóságáról tesz maga ellen tanuságté- 
telt. Innen van, hogy a perképességgel nem bíró félnek pl. a 
kiskorúnak bíróságon kívüli beismerése a perben bizonyítékul 
felhasználható. Nagyon téves azonban ebből arra következtetni, 
hogy a nem perképes félnek a perben tett beismerése bíróságon 
kívüli beismerést képez és mint ilyen bizonyítékul szolgál. A 
biróságon kivüli beismerés peren kívüli nyilatkozat, a mely a 
fentiek szerint azért bír a bíróság által mérlegelendő bizonyító 
erővel, mert a félnek maga ellen való tanuságtételét képezi; 
ellenben a nem perképes félnek biróság előtti beismerése, ám- 
bár a perképesség hiánya miatt bizonyítást kizáró okul nem 
szolgálhat, mégis a tárgyalás tartalmának egyik alkotó részét 
képezi s már ezért s csakis ezért esik a bírói iudicium alá. 
Ugyanez áll arra az esetre, ha a fél a biróság előtt ellenfelé- 
nek oly tényállításait beismeri, a melyeknek valóságát a bíró- 
ság hivatalból köteles vizsgálni. A félnek beismerése ebben az 
esetben som zárja ki a bizonyítást, de a biróság azért ezt a 

beismerést ítélkezésénél felhasználhatja, illetőleg a S. E. 64 
§-a alapján köteles arra figyelemmel lenni, nem azért, mert 
ez a perbeli nyilatkozat bíróságon kivüli beismerést képez, ha- 
nem, mert az a per anyagának egyik része. A bíróság a S. E. 
64. §-ában körülirt kötelezettségének, hogy valamely tényálli- 
tÁs valóságát vagy valótlanságát a tárgyalás és bizonyítás 
egész tartalmának szorgos méltatása alapján itélje meg, csak 
ugy felel meg teljesen, ha a nem perkénes félnek a perben 
valamely tényállítás valóságáról tett nyilatkozatát is elbiráláfi 
tárgyává teszi. 

A bíróságon kívüli beismerés tárgya minden oly tényál- 
ítás, mely valósága esetén alkalmas a beismerő ellenfelének 
a perben bizonyítékul szolgálni. A bíróságon kívüli beismerés 
tárgya tehát egy vagy több, jogalapító, jogváltoztató vagy 
jog szüntető tényállítás; ebből folyólag e beismerés tárgya 
lehet valamely jogviszony is, a mennyiben ez a beis- 
merés többre nem terjed, mint hogy ez a jogviszony létre- 
jött, megváltozott vagy megszűnt. Ha azonban a bíróságon kí- 
vüli beismerés e jogviszonyból eredő tartozás beismerésére is 
kiterjed, akkor az már többé nem egyszerű bizonyító ok, ha- 
nem kötelmet létesítő, változtató vagy megszüntető jogügylet. 
Ez a jogügylet azután már önálló kötelmi alapot képez s 
többé nem bíróságon kívüli beismerés, hanem elismerési szer- 
ződés. Erről alantabb bővebben. 

A bíróságon kivüli beismerés érvényességéhez nem kí- 
vántatik meg annak az ellenfél részéről való elfogadása, mi- 
nek folytán nem szükséges annak az ellenfél jelenlétében tör- 
ténnie. A bíróságon kívüli beismerés nem szerződés, a mely- 
lyel a felek jövendőbeli eshetőségre való tekintettel bizonyíté- 
kaik biztosításáról gondoskodnak, hanem a félnek egyoldalú 
nyilatkozata valamely tényállítás valóságáról, a mely, ha fel- 
hozzák, azért válik a perben bizonyító okká, mivel az ily nyi- 
latkozat mellett a valóság vélelme harczol. A bíróságon kívüli 
beismerésnek ez a jelentősége nem zárja ugyan ki, hogy az 
ne az ellenfél jelenlétében s ne azzal a szándékkal történjék, 
hogy ez a beismerés esetleg bekövetkezhető perben bizonyíté- 
kul szolgáljon, pl. a hitelezőnek adósa jelenlétében tett az a 
nyilatkozata, hogy ez utóbbi tartozásának eleget tett ; de azért 
a nem ily alakban nyilvánuló bíróságon kivüli beismerés is 
az marad. Mindenesetre nagyobb bizonyító ereje van az ellen- 
fél jelenlétében tett beismerésnek ; ámde ez a nyilvánulásí 
mód csak a bizonyító erőre bír befolyással s nem zárja ki fo- 

galmilag -annak lehetfiségét, hogy a félnek egyoldalú nyilat- 
kozata is bizonyító okot ne képezzen.^^ 

A bir óságon kívüli beismerés történhetik élőszóval vagy 
írásban, de sohasem hallgatólagosan vagy az u. n. konkludens 
cselekmények által. A konkludens tények, valamint a félnek 
hallgatása, a mikor érdekében vagy kötelességében állana 
nyilatkozni, okul szolgálhatnak arra, hogy a bíróságban vala- 
valamely tény valósága vagy valótlansága tekintetében meg- 
győződés keletkezzék s azért e körülményeknek a perben elő- 
adása és szükség esetén bizonyítása az azokra hivatkozó fél- 
nek érdekében állhat, de ebből még nem következik, hogy e 
körülmények bíróságon kívüli beismerést képeznek. A hason- 
lóság köztük az, hogy az egyik is, másik is bizonyító okot 
képez, a különbség azonban köztük az, hogy az egyik a fél- 
nek valamely tényállítás felett való peren kívüli kifejezett 
nyilatkozata, a másik pedig a félnek csak következtetésre al- 
kalmas cselekménye. A konkludens cselekmények a bizonyí- 
tékok szabad mérlegelése és a tárgyalás meg a bizonyítás 
egész tartalmának szorgos méltatása mellett nagy jelentőség- 
gel, sokszor kiváló fontossággal birnak ugyan pl. az okiratnak 

') Ganstein „ Anerkennunpr und Gestándniss" czimil monognrafíájában 
'(Busch : Zeitschrift für deutschen Civilprocoss. 1. Jabrgangf) a bíróságion kí- 
vüli beismerésnek két nemét kOJönbözteti meg, u. m. a bizonyítékot pótló 
rendelkező beismerést (Beweiss a irogat, dispositives Gestandniss) és a bizo- 
nyító okot képező beismerést (materielles Gestandniss). Az elsőnek feltétele 
a szövegben felsorolt feltételeken felül a beismerő cselekvőképesfeiége s az 
ellenfélnek jelenléte vagy a beismerésnek azzal írásban való közlése. A fél 
ezen beismerésével ellenfelét a perbeli bizonyítási teher. ől akarja felmen- 
teni ; ép azért az ilyen bíróságon kívüli beisoierés ugy hat, mint a bíróság 
előtti beismerés, vagyis kizárja a beismert tényállításnak a perben való vi- 
tatását. A beismerőt és a bíróságot egyaránt köti ez a beismerés s ha a fél 
a beismerés megtámadásáról kifejezetten lemond, még ellenbizonyítással 
sem élhet, hanem csak az animus confítendí hiánya miatt emelhet kifogást 
pl. mivel tévedés, tévt sztés, kényszer forgott fenn, avugy hiányzott a beis- 
merő cselekvőképessége stb. A beismerés második neme ugyanazonos a szö- 
vegben tárgyalt beismeréssel. C a n s t e í n-nak ez a felosztása véleményünk 
szerint nem bír elvi jogosultsággal és a bíróságon kívüli beismerés és elis- 
merés közti különbségnek téves elhatárolásán alapszik. A felek ugyanis a 
bíróságnak abbeli joga felett, hogy a perben felhozott bizonyítékokat, a meny« 
nyiban törvényes bizonyítási szabály előírva nincs, szabadon mérlegelhesse, 
nem rendelkezhetnek ; semmiféle szerződéssel vagy nyilatkozattal a szabad 
mérlegelés elve a felek önkényének ki nem szolgáltatható, a bírói meggyő- 
ződés alakulásának logikai processusa meg nem zavarható. A bíróságot 
nem kény szeri thetj ük azt valónak elfogadni, a minek valóságáról meg nem 
győződött. A Canstein-féie theoria arra vezetne, hogy a kötelező törvényes 
bizonyítás helyébe a fakultatív lépne s a mit nyertünk a vámon, azt elvesz* 

széttépése, kereszlülhuzása, az áru visszavétele, azonban még- 
sem tartalmazzák annak kijelentését, hogy valamely tényállí- 
tás való, hanem csak annak valóságára engednek következ- 
tetni. A bíróságon kivüli beismerés azért bizonyítja kisebb- 
nagyobb erővel valamely tényállítás valóságát, mert a beis- 
merő ezt a reá nézve hátrányos tényállítást valónak kijelen- 
tette ; a konkludens cselekményekből azért lehet következtetni 
valamely tényállítás valóságára, mert az élet rendes viszonyai 
közepette az ily cselekményeket csak oly körülmények közt 
követjük el, a mely körülmények létezését az azokra hivat- 
kozó fél épen e cselekményekkel bizonyítani iparkodik. 

A bíróságon kívüli beismerésnek mint önmaga ellen való 



tenénk a réven. Canstein ugyan azt mondja, hogy a rendelkoz6 beisme- 
rést az anyagi magánjog szabályozza s hivatkozik a német birodalmi per- 
rendtartást életbe léptető törvénynek 16. §-ára, mely a 8. E. 64. §-ának 2. 
bekezdéséhez hasonlóan azt rendeli, hogy a jogszabályok, melyek szerint 
valamely ténykörülmény egyáltalán vagy az ellenkező bebizonyításáig valónak 
tartandó, nem érintetnek. Erre az intézkedésre való hivatkozása azonban 
nem alapos, mert az anyagi magánjogban olyan jogszabály nem létezik, 
mely a bíróságon kívüli beismeréat azzal a hatálylyal ruházza fel, hogy vala^ 
mely ténykörülmény valóságának a perben való megállapítását a bíróság 
szabad mérlegelése alól elvonhatja. 

Canstein által formulázott bíróságon kivüli rendelkező beismerés 
voltaképen elismerési szerződés ha a felek megegyező akarata arra irányult, 
hogy valamely köztük fennálló jogviszony kötelező módon megáll api ttassék. 
A mennyiben ez a szándék hiányzik, Canstein rendelkező beismerése is 
osak egyszerű bizonyítási ok. Igaz ugyan, hogy Canstein külön tár^ 
gyalja a bíróságon kivüli elismerést s ez alatt érti valamely jogigénynek 
magyarán követelésnek (Rechtsanspruch) peren kívül való elismerését ; ez- 
zel szemben áll az általa feláUitott rendelkező beismerés, melynek tárgya 
valamely tény vagy jogviszony, a nélkül, hogy az abból ered5, vagy en?d- 
hető követelés is elismertetnék. Ámde a ténynek valóul elfogadása magá- 
ban véve csak bizonyítási ok, a jogviszonynak a fenti értelemben valóul 
elfogadása pedig szintén elismerési szerződés, ha alkalmas arra, hogy a kö- 
vetelésnek önálló jogalapja legyen, itt tühát külön kategóriák felállítása fe* 
lesleges, mert ez csak a bíróságon kivüli beismerés és elismerés közti kü- 
lömbség felismerését nehezitené meg. 

Canstein elméletével azért foglalkoztunk tüzetesebben, mert ő ele- 
venítette fel a gemeines Kecht perjogi elméletének ma már elvetett tételét, 
hogy a bíróságon kivüli beismerés bizonyítási szerződés, sőt ezt a tételt 
még, mint most láttuk, különböző irányokban fejleszteni is törekedett. leraz 
ugyan, hogy ez az elmélet nálunk sem a gyakorlatban, sem az elméletben 
eddigelé talajra nem talált, mégis arra való tekintettel, hogy a legközelebb 
megalkotandó általános perrendtartás bizonyára perjogi irodalmunkra is fel- 
lendítő hatással fog lenni s akkor az elmélet is inkább fog a jognak ezen 
ágához fordulni, már most jónak láttuk állást foglalni oly elmélet ellen, 
mely véleményünk szerint téves e mely szerzőjének kiválósága folytán 
mégis tért hódíthatna. 

tanuságtételnek mindig személyesen kell történnie. Meghatal- 
mazott által való bíróságon kívüli beisomrés nem létezik. Ily 
esetben is a meghatalmazónak a meghatalmazott irányában 
tett kijelentése képezi a beismerést, a meghatalmazott kijelen- 
tése csak bizonyitó eszköz lehet a tekintetben, hogy a vitatott 
beismerés megtörtént. 

A bíróságon kívüli beismerésnek mint bizonyitó oknak 
bizonyitó erejét a bíróság a S. E. 64. §-Anak korlátai ktet 
szabadon mérlegeli. Ez nem jelenti azonban azt, hogy a bíró- 
ság tetszése szerint állapítja meg azt, hogy a bíróságon kí- 
vüli beismerés által mily mértékben győződött meg a beismert 
tényállítás valóságáról, a mint hogy a bizonyítékok szabad 
mérlegelése általáÍ3an véve sem jelenti azt, hogy a bíróság 
tetszésétől függjön a perben felhozott tényállításoknak való- 
sága vagy valótlansága. A bíróság nem secundum pro- 
p riam conscientiam, hanem secundum allegata et 
probata partium ítél. A bizonyítás czélja a bírói meg- 
győződés alkotása és mindaz, a mi hozzájárul, hogy a bíró- 
ság valamely tényállitás valósága felől meggyőzCdést szerez- 
hessen, ha azt a felek a pernek anyagává tették, erre a czélra 
felhasználható. A bíróság tehát nem járhat s nera jár el ön- 
kényüleg, hanem a következtetés logikai szabályai szerint mér- 
legeli, vájjon ama okok alapján, melyeket a felek a perben 
szolgáltattak, való-e az, a mit a perben egyik vagy másik fél 
állított. S ha a bíróság e következtetésének eredményéhez jut, 
köteles egyszersmind az ítélet indokaiban azt is megállapítani, 
hogy jutott ehhez az eredményhez. 

A bíróságon kívüli beismerésnek, mint bizonyító oknak 
elfogadása esetében a bíróságnak ki kell fejtenie, mi által ha- 
tott reá ez a beismerés a valóságnak erejével. Ezeket a kö- 
rülményeket természetesen egyenkint előzetesen felsorolni s 
számba venni és az esetek sokféleségére való tekintettel álta- 
lános elveket megállapítani nem lehet. 

Mindazáltal megemlitendőnek tartjuk, hogy a bíróságon 
kívüli beismerés bizonyító erejének mérlegelésénél nevezetes 
tényező a beismerés tartalma és alakja. Ha a fél saját tényé- 
ről tesz bizonyságot, annak több bizonyító ereje lesz, mintha 
valamely tényállitás valóságát következtetés alapján fogadja el. 
Az alak is, a melyben a bíróságon kívüli beismerés tétetik, 
szintén jelentékenjen befolyásolja ennek bizonyitó erejét. Az 
ellenfél jelenlétében tett beismerés, rendszerint nagyobb bizo- 
nyító erővel blr, sőt sokszor alkalmas arra, hogy a bíróságban 

teljeA meggy6z6dést táma82szon a beismert tényállítás valósá- 
gáról, mig rendszerint a bíróságon kívüli beismerés magában 
véve ilyen erCvel nem hat, hanem csak a bírói meggyőződés- 
nek elősegítésére szolgál s csak a tárgyalás s a bizonyítás 
egyéb adataival egyetemben létesíti a kivánt eredményt. A más 
perben tett beismerés, ha az nem csupán az eljárás egyszerü- 
si;tése okából történt, pl. beismerem A. tényállitást, mert nem 
tartom relevánsnak, nagyobb bizonyitó erővel fog birni, mint 
harmadik érdektelen személylyel szemben tett beismerés stb. 
A bíróságon kívüli beismerés bizonyitó okot csak ugy 
képez, ha az a perben ilyenül felhozatík s a mennyiben ta- 
gadásba vétetnék, be is bizonyíttatik. A bizonyítás' bármely 
bizonyitó eszközzel történhetik. Okirat, tanú vagy a félnek 
eskü alatti kihallgatása egyaránt szolgálhat bizonyitó eszközül. 
A rendes perben azonban a főesküvel való bizonyítás nem fog- 
lalhat helyet, mert a főeskű nem bizonyító, hanem perdöntő 
eszköz. 

A bíróságon kívüli beismerés a perben bebizonyítva lé- 
vén, ellenbizonyítással bizonyító erejétől megfosztható. Az el- 
lenbizonyítás vonatkozhatik vagy a beismert tényállítás valót- 
lanságának vagy annak bizonyítására, hogy a beismerő ment- 
hető tévedésben vagy megtévesztve volt, avagy erőszak beha- 
tása alatt állott. Az ellenkező bizonyításával a bíróság meg- 
győződik a beismert tényállítás valótlanságáról ; a tévedés meg- 
tévesztés vagy megfélemlítés bizonyításával pedig az animus 
confitendí hiánya kerül napfényre s azért nem lehet szó bíró- 
ságon kívüli beismerésről. 

A bíróságon kívüli elismerés tana a kötelmi jogba tar- 
tozik. A mig a bíróságon kívüli beismerés a félnek önmaga 
ellen való perenkívüli tanúskodása, melynek ez okból néJkü- 
lözhetetlen kelléke az animus confitendí, addig a bírósá- 
gon kívüli elismerés szerződés, melynek lényeges eleme az 
animus obiigandi. A szerződő felek az elismeréssel vagy 
azt czélozzák, hogy valamely már létező kötelemnek uj alap 
teremtessék, vagy azt, hogy uj önálló kötelem létesíttessék. 
Mindkét esetben az adós abból az okból tartozik teljesíteni, 
mert a kötelezettséget ehsmerte. Az okot tehát, mely a szer- 
ződő felet az elismerés megtételére bírta s a czélt, mely miatt 
a tartozás megfizetését elvállalta, az elismerési szerződés vagy 
egyáltalában nem tartalmazza, vagy ha magában is foglalja, 
ennek az oknak valósága vagy valótlansága nem befolyásolja 
a kötelem érvényes keletkezését. A kötelem alapja az adósnak 

a hitelezővel szemben kifejezett és ottör elfogadott akaratkije- 
lentése, hogy tartozik; miért tartozik, annak e kijelentésben 
nem kell benfoglaltatnia. Az elismerési szerződés tehát az ala- 
pul, az okul szolgáló czéltól elvontan jelenik meg, mint kö- 
telmet létesítő szerződés s azért abstract szerződésnek is ne- 
veztetik. 

Ezen abstract szerződésnek ebbeli jellege még jobban ki- 
domborodik, ha annak vizsgálatába bocsátkozunk, hogy mi- 
csoda viszonyban áll a szerződés az azt létositő okkaL A kö- 
telmi jogi szerződések által a vagyonnak egyik személjtől a 
másikhoz való jutását akarjuk elérni. Ez a vagyonátruházás 
azonban nem önczél, hanem csak eszköz valamely czél eléré- 
sére, a mely czél egyszersmind oka, alapja annak, hogy a va- 
gyonátruházást foganatba vesszük. Ezt az okot nevezzük jog- 
alapnak, causa nak,^) melytől élesen megkülönbőztetendők az 
indokok, a melyek számtalan alakban az akaratelhatározásnak 
belső rugóit képezik, a vagyonátruházás okát megteremtik, a 
melyek azonban rendszerint a vagyonátruházásban meg nem 
testesülnek és e miatt a jog által figyelembe sem vétetnek. 
Kivételesen az indokok is a szerződés alkatelemévé válnak, ha 
abba mint feltétel felvétetnek. 

Az ok (causa), a mely miatt a vagyonátruházást eszkö- 
zöljük, vagy az, hogy valakit ingyenesen akarunk valamely 
vagyonjogi előnyben részesíteni (donandi causa), vagy pedig 
az, hogy valamely ellenértékre akarunk s:íert tenni. Ez az el- 
lenérték pedig vagy valamely tartozás keletkezésében (causa 
credendi) vagy olyannak megszűnésében (causa solvendi) nyil- 
vánulhat.2) Ha az ok, mely miatt a vagyonátruházás történt, 
mint czél líem valósul meg, akkor a szerződés sem jön létre. 
Pl. a kölcsönszerződés érvényesen csak akkor jön létre, ha 
azonfelül, hogy a szerződő felek a kölcsön összegében meg- 
egyeztek, a hitelező ezt az összeget az adósnak valósággal át< 
adja. A hitelező ez esetben azért adja az adósnak a megfelelő 
összeget, mert ez annak visszafizetésére kötelezte magát; vi- 
szont az adós azért kötelezte magát a megfelelő összegnek 
annak idejében való megfizetésére, mert a hitelezőtől ezt az 

1: A causa szónak sokféle jelentősébe van. A római jogf a fenti ér- 
tpleroben igen sokszor használja e szót, de ad neki más értelmet is. Az 
njabb jogiroralomban a causa szó túlnyomóan a szövegben adott fogalom 
meghatározására szolgál. 

') A c a u 8 a-nak ez a három neme a leggyakoribb, de nem meríti 
ki annak válfajait. L. Dernburg: Pandekten 95. §. R e g e 1 s b e r g e r : 
Pandekten 167. §. 

összeget kölcsönűl kapta. Ha azonban az adós a kölésöntil 
Ígért összeget nem kapja njeg, akkor a szerződés czélja: a 
hitelezés sem valósul meg s akkor az adós nincs is kötelezve. 

A ki tehát az i^yen szerződésre alapitja keresetét, annak 
keresetében a kötelezettség alapjául szolgáló okot is el6 kell 
adnia s alperes tagadása esetében azt is be kell bizonyítania, 
hogy az ezen okból eredő vagyonátruházás valósággal meg- 
történt. Ennek a bizonyítása azonban gyakran nehézséggel 
jár, részint, mert a hitelező a szerződés kötésekor nem gon- 
doskodott kellő bizonyítékról, részint, mert a bíróságot az elő- 
terjesztett bizonyítékok nem győzik meg a kereseti állitások 
valóságáról. A hitelező tehát annak a veszélynek van kitéve, 
hogy igaza daczára pervesztessé válik. Mi sem természetesebb, 
hogy a hitelező e veszélyek elhárítására törekszik és oly jogi 
alakulatokat iparkodik megteremteni, a melyeknek keretében 
biztosithatja magát az ilynemű hátrányok ellenében. A hite- 
lezőnek ez a törekvése a perjog terén a teljes erejű bizonyí- 
tékokat, a magánjog terén az elismerési szerződést eredmé- 
nyezte. 

Az elismerés, mint önálló kötelmi jogalapot a stipulatio 
alakjában már a római jog is ismerte. Már a római jog is 
szükségét érezte annak, hogy a hitelező követelése a bizonyí- 
tás perjogi nehézségeivel szemben valamely jogi formában 
biztosítékot találhasson. A római jog a stipulatio által a 
causa nélküli ígéretet, elfogadása esetében, önálló szerződéssé 
emelte. Spondesne C dare ? Spondeo. Ezek a szavak elégsége* 
sek voltak a szerződő felek közt kötelmet létesíteni. A közép- 
kor romanistái azonban elhomályosították a stípulatíónak ezt 
a jelentőségét és a Corpus juris némely tételének téves értel- 
mezéséből arra a következtetésre jutottak, hogy a causa meg- 
nevezése nélkül vállalt kötelezettség érvérvénytelen s hogy a 
causa megjelölését nem tartalmazó adóslevél nem képez bizo- 
nyítékot Ámbár a régi német jogban a causa nélküli adósle- 

1) Obli^atioDum fírmandarum gratia stipuIaUones inductae sünt, quae 
quadam verbonim sollennitate concipiuntur ; et appellatae, quod per eas 
firmitas obligationum constringitur : stipulum enim veteres iirmum appela- 
verunt. Paulus, rec. sent V. 7. §. 1. 

£t sciendTim est, omnes siipulationes natura sui cautionales esse; 
hoc eoim agitur in atipulationibus, ut quis cautior sit et securior interposíta 
stipulatione 1. 1. §. 4. de stip. praet. (46. 5.) 

A stipulatio tanát 1. bővebben: Bahr: Anerkennung als Yerpüich* 
tungsgrund ez. müvében, mely az elismerési szerződés tana tekintetében 
általában alapvető munka. 



^ S« — 



Digitized by 



Google 



Vél bizonyító erővel bírt és a német peres eljárás arra enged 
következtetni, hogy az abstract ígéret kötelező erővel bírt,^) 
mégis a pandekta jog uralmának területén a középkori roma 
nistítk felfogása maradt uralkodó egészen a jelen századig, a 
mikor a tudomány és gyakorlat egyaránt közrehatott, hogy az 
elismerésnek kötelmet alapító jellege mind jobban felismertes- 
sék. E tekintetben úttörő volt Báhmek már előbb idézett 
munkája, melynek nyomán hatalmas irodalmi munkálkodás 
fejlődött ki; a gyakorlat podig Németországban teljesen Báhr 
tanítását követte. A német törvényhozás sem mellőzhette a 
gyakorlati élet szükségletei által érvényre emelt ez elismerési 
szerződést; elsőbb a szász polgári törvénykönyv (1397—1401. 

Lok), a múlt évben pedig a német birodalmi polgiári törvény- 
^nyv (780—782. §-ok) fogadta magába ezt a jogintézményt. 

Hazai jogunkban sem volt idegen az elismerés, mint 
önálló kötelmi jogalap; kitűnik ez Frank Ignácznak a be- 
vezetésben idézett szavaiból, melyekhez még a következő idé- 
zetet Cbatoljuk: „ . . . a kötelezés a vállajatból ered; nem a 
levélből, mely csak bizonyságul szolgál. És némelykor a fe- 
lek indító okaikat palástolni kívánják. Azért a bevallott Ígé- 
retről feltehetjük, hogy igaz oka nem hiánvzik ..." (í. m. 
300. §.) 

Mai jogunk is elfogadja az összeszámolást, mint ön- 
álló kötelmi alapot; megengedi tehát, hogy a szerződő felek 
megállapodhassanak abban, hogy a köztük létrejött szerződés 
és ebből eredőleg az adósnak az ezen szerződéséből származó 
tartozása fennáll. Az adós ezzel a nyilatkozatával magát ujra 
kötelezi és ujra elvállalja tartozását, akarata arra irányul, hogy 
magát adósnak nyilvánítsa. Az objektív jog ebből eredőleg 
az elismerő felet azért tekinti adósnak, mert ez magát adós- 
nak nyilvánította s azért ezt az elvállalást uj jogalapnak fo- 
gadja el ; per esetében tehát a hitelezőnek elégséges azt bi- 
zonyítani, hogy az elvállalás megtörtént s nem kell rátérnie az 
első szerződésre, nem kell bizonyitania, hogy az első szerző- 
désben elvállalt kötelezettség alapját képező ok, mint czél 
megvalósulást nyert. ^) Ha azonban a felek szabad akaratelha- 
tározására van bizva, hogy a köztük fenforgó kötelmi jogvi- 
szonyt jogalapjától függetleníthessék, akkor észszerűen attól 



1) Stobbe: Hai.dbuch des Deutschen Privát rechts. 167. §. 
') V. ö. a bevezetésben idézett jogeseteket . 

sem lehet a feleket eltiltani, hogy a vagyonátruházás okának 
megjelölése nélkül uj kötelezettséget ne vállalhassanak.^) 

A bíróságon ki v üli elismerés ezek szerint az a szerződés, 
mely által uj tartozást elvállalunk, vagy régi tartozásnak fenn* 
állását elfogadjuk, tekintet nélkül az okra, mely ezt a tartozást 
előidézte. Nem azért tartozunk e szerződésből eredőleg, mórt a 
hitelezés, eladás, csere stb. történt, hanem azért, mert adósnak 
jelentettük ki magunkat. 

Az elismerési szerződésnek, mely az adott fogalommeg- 
határozás szerint vagyonjogi szerződés, kellékei : a szerződés ál- 
talános kellékein, a szerződő felek cselekvőképességén és a 
teljesítés lehetőségén kivül a kötelezett félnek kifejezett aka- 
rata, hogy magát valamely teljesítésre kötelezi s pedig a nél- 
kül, hogy a kötelezettség valódi oka a teljesítés elvállalásának 
érvényességét befolyásolná, továbbá a másik szerződő fél ré- 
széről ennek a teljesítési Ígéretnek elfogadása. 

Minden emberi cselekvésnek meg van a maga oka Ok 
nélkül nem cselekszünk s ok nélkül kötelezettséget sem válr 
lalunk. Ámde módunkban áll magunkat ugy is kötelezni^ 
hogy azt az okot, mely minket a tartozás elvállalására birt, 
nem tesszük a szerződés alkotó részévé; tehát vagy egyálta- 
lán ezen ok megjelölése nélkül szerződünk, vagy ezt az okot 
csak mint kötelezettségünk előzményét, de nem mint annak 
alapját tüntetjük fel. Az elismerési szerződésben azt a kijelentést 
tesszük, hogy kötelezzük magunkat a teljesítésre, mert ez- 
zel tartozunk, nem pedig, ha ezzel tartozunk.^) 

Az elismerő fél akaratkijelentésének fizetési, teljesítési 
Ígéretet kell tartalmaznia. Nem elégséges annak elismerése, 
hogy pl adásvevést kötöttem, hanem annak is kifejezésre kell 
jutni, hogy ez adásvevés alapján tartozom. Ha a felek meg- 
állapodása ilyen teljesítési Ígéretet nem tartalmaz, ha a felek 
akarata nem arra irányult, hogy az adós a kötelezettséget an- 
nak okára való tekintet nélkül elvállalja, akkor ez a szerződés 
mint az alapszerződést megerősítő ujabb akaratkijelentés lehet 
ugyan bizonyító eszköz arra nézve, hogy az alapszerződés 
megköttetett, lehet, ha nem bir a szerződés rendes kellékei- 
vel, bíróságon kivüli beismerés, de külön kötelmi alapot lé- 
tesiiő szerződést nem fog képezni. Annak elbírálása, hogy a 

1) Más kérdós az de leg^e ferenda, hogy czélszerüségi okokból nem 
volna-e kívánatos a nómet törvénykönyv mintájára az abstract szerződés 
érvényességét yalamely alakszerűséghez kötni. 

') B á h r : Die Anerkennung als Yerpflichtungsgrund. 3. kiadás 182. L 

felek kifejezett megegyező akaratm elismerési szeizfidés-e, 
vagyis hogy az adós azért igén-e teljesítést^ mert elismerte, 
hogy tartozik és a hitelező ezt az ígéretet elfogadta, vitás 
esetben a biróság feladata, a mi gyakran nem könnyű feladat, 
ámde a S. E. 64. §-a elég módot nyújt a bíróságnak arra, hogy 
a szerződés értelmét a tárgyalás és bízonyitás egési tartalmá- 
ból megállapíthassa.^) 

Az adós teljesitési ígéretének a hitelező részéről Taló el- 
fogadása nélkül rendszeriat nem keletkezik bíróságon kívüli 
elismerés. Az egyoldalú Ígéret, az egyoldalú akaratkíjelentés 
általában nem képez kötelmi alapot s nem bír kötelező erő- 
vel. A tételes jog az egyoldalú ígéretet csak meghatározott 
esetekben ruházza fel kötelező erővel, ellenben a szerződések 
tekintetében megengedi, hogy a felek kölcsönösen kifejezett 
akarat-megegyezése elégséges alap legyen kötelezettség létesíté- 
sére. Innen van, hogy a bíróságon kívüli elismerés érvényes- 
ségéhez megkívántatik, hogy a hitelező az adósnak teljesítési 
igéretét elfogadja. Az elfogadás módjára nézve az általános 
szabályok irányadók. 

A mint azonban az egyoldalú ígéretet a tételes jog kü- 
lönös kijelentése kötelező erővel ruházhatja fel, pl. a váltó, a 
kereskedelmi kötelező jegy esetében, ugy az elismerésnek, 
mint egyoldalú kijelentésnek is tulajdonithat kötelező erőt. 
Ilyen egyoldalú elismerésről szól az 1894: XVL t-cz. 66. §-a. 

Az elismerési szerződés leggyakoribb alakjai: 

1. az összeszámolás. Az összeszámolással a felek 
megállapítják egymás iránt való követeléseiket s tartozásaikat 
és a megfelelő számmüvelet utján az eredményt feltüntetik; 
ennek a számszerű eredménynek mint tartozásnak az adós ré- 
széről való elismerése adja meg az összeszámolásnak az ön- 
álló kötelmi alapot. Az összeszámolás lehet egyoldalú, ha csak 
az egyik félnek vannak, lehet kétoldalú, ha mindkét félnek 
vannak elszámolandó követelései. 

Az összeszámolás a legrégibb alakja az elismerési szer- 
ződésnek. A joggyakorlat az összeszámolás esetében jutott 
legközvetlenebbül arra a tapasztalatra: mennyire visszás voId a 

1) Ismét egj példa annak jellemzésére, hogy a szerződés értelmezése 
nem tóny-, hanem jogkérdés. A szerződés értelmezése alapján annak megállapí- 
tásával, hogy a felek közt elismerési szerződés jött létre, a bíróság nem a 
tényt, hanem a jogot állapítja meg. Van-e kötelmi alap, mely a maraszta- 
lást lehetővé teszi, ez a jognak ítéleti eldöntése b nem a ténynek kétség- 
telenné tétele. 

megengedni a feleknek, hogy az összeszámolás egyes tételei- 
nek valósága vagy valótlansága a perben újra vita tárgyává 
tétessék, a mikor már elözCleg a tételek felett szabadon meg- 
egyeztek. Az adós azt a kijelentését, hogy a számadás helyes 
és hogy a számadás eredményéül jelentkező összeggel tarto- 
zik, nem tekintheti meg nem történtnek s nem térhet vissza 
ok nélkül az eredeti kötelemre. Az összeszámolásnak, mint a 
két fél kölcsönös és megegyező akaratkijelentésének az a 
czélja^ hogy a hitelező s adós egyaránt biztos alapra fektes- 
sék a köztük létező vagyonjogi jogviszonvt. E kölcsönös 
megegyezést czélja ellenére egyoldalúan hatályából nem lehet 
kivetkőztetni. 

Csak ha az akaratkijelentés a tárgyi jog szerint nem bir 
joghatálylyal, akkor támadható meg az összeszámolás, a mi- 
ről azonban alantabb fogunk szólani. 

2. A számla elfogadása. A keresk. törvény 287. 
§-a a számadás — számla vagy folyó számla — elismerését 
önálló kötelmi jogalappá tette az által, hogy az ily elismerés 
ellenében s tévedés (error) vagy csalás (dolus) igazolását ki- 
fejezetten fentartotta. Igen találóan jegyzi meg Nagy Ferencz 
kereskedelmi jogi kézikönyvében, hogy a 287. §-nak most em- 
iitett kijelentése az elismerésnek, mint önálló alapnak elis- 
merését feltételezi, inert különben annak nem volna jelentő- 
sége.^) A Curia is, habár nem szabatos kifejezéssel, a számla 
elfogadását elismerésnek tekinti. ,)A ki valamely számlát a 
teljesített részfizetés sajátkezű feljegyzése után minden ellen- 
vetés nélkül aláir, az azt elfogadottnak tekintetik. A ki vala- 
mely számlán sajátkezű Írásával és aláírásával elismeri, hogy 
a számlabeli követelésre általa fizetett összeg csak részfizetést 
képez, az az egész számlabeli követelés fennállását beismert- 
nek tekintendő." ^) 

3. Az adóslevél, kölcsönlevél. Az adóslevelet 
joggyakorlatunk általában csak bizonyító eszköznek tekinti 
arra n,ézve. hogy kiállítója az abban foglalt nyilatkozatot 
tette. Ámde az adóslevél az adósnak nemcsak azt a beis- 
merését tartalmazhatja, hogy a reális kölcsönszerződés lét- 
rejött, hanem tartalmazhatja az adósnak azt a rendelkezését is, 
hogy ő hitelezőjének tartozik s ekkor az adóslevél nem a 

1) Nagy Ferencz: A magyar kereskedelmi jog kézikönyve. 8. ki- 
adás 127. §. 3. jegyzet. 

') M ár k n 8 i. m. U. köt. 1. kiad. 26S. 1. 

reális kölcsönszerzCdés bizonyító eszköze, hanem a consensuá- 
]Í8 adósságelismerés jogalapja és egyúttal bizonyítéka is lesz. 

A kölcsön szerzCdés alapjában véve reális szerződés, mert 
létrejövctcléhez nem elegendő a szerződő felek megegyező aka- 
rata, hanem szükséges, hogy a kölcsön tárgyát képező helyette- 
síthető ingóságok az adós tulajdonába jussanak. A hitelező- 
nek tehát alperes tagadása esetében a kölcsön leolvasását is 
bizonyítania kelK a mi gyakran nagyon terhes a hitelezőre 
nézve, és ha gondoskodása annak idején ki is terjedt arra, hogy 
kölcsönszerződést az 1868 : LIV. t.-cz. 167. és 168. § aiban 
megszabott kellékeknek megfelelő okiratba foglaltatta, mégis 
az ellenbizonyítást meg kell engednie* Mivel pedig a kölcsön 
szerződésbe foglalt adósságelvállalás igen gyakran csak a 
forma, melybe a felek az adásvevésböl, bérletből, munkabéri 
szerződésből, kártérítésből stb. eredő követeléseiket; illetőleg 
tartozásaikat összefoglalják, azért az ellenbizonyítás az anyagi 
igazság ellenére sikeres perbeli védelem lehot.^) 

Ezt a veszély! elkerülendő a hitelező adósától olyan 
adóslevelet vesz, melyben az abban elismert tartozás oka vagy 
egyáltalán nincs felemlítve, vagy nem tétetik a szerződés al- 
kotó elemévé. Ha az adóslevélben elismerem, hogy hitelezőm- 
nek 100 frttal munkabér fejében tartozom, akkor a hitelező- 
nek elégséges erre az elismerésre alapítani keresetét s nem 
kell visszatérnie a munkabéri szerződéses viszonyra s nem 
kell bizonyítania, hogy munkájával 100 frt munkabért kiér- 
demelt. 

Adott esetben az adóslevél mikor tartalmaz elismerést, 
ez attól függ, hogy a szerződő feleknek az adóslevélben kife- 
jezésre jutott akarata a tartozásnak reális megalapítására, 
vagy annak elismerésére irányult-e. Ennek a megállapítása 

^) V. ö. Schwarz Gusztáv: „Magánjogi fejtegetések" czímü mü- 
vének «kölcsönlevél, mint elismerő szerződés (Anerkennungsvertrag)*' feje- 
zetét, a melyben foglaltakkal teljesen egyetértünk annak kivételével, hogy 
azt a kölcsönszerződést, a mikor a felek abban állapodnak meg, hogy a 
kölcsönvevő a helyettesithetŐ dolgokat, melyekkel a kölcsönadónak más 
okból tartozik, kölcsönképen tartsa meg, — részünkről nem tekinthetjük 
abstract elismerési szerződésnek ; mert igaz ugyan az, hogy a kölcsönről 
szóló kötelezvényre alapított perben, ha az adós a kölcsön le nem olvasá- 
sát veti kifogásul, a hitelező jogalap változtatás nélkül kimutathatja, hogy a 
kölcsönszerződés nem a készpénz leolvasása hanem a tartozásnak a fenti 
módon kölcsönné változtatása által jött létre, de ha alperes e más okból 
eredő tartozását is tagadná, íelperesnek az eredeti causat mégis bizon3ri- 
tania kellene. Ellenben az abstrakt elismerési szerződés önmagában biija 
jogalapját 8 csak a condictio-kra vonatkozó szabályok szerint támadható meg. 

adott esetben a bíróság feladata'; a tárgyi jog megfelölt hiva- 
tásának, a mikor jogszabályivá emelte, hogy a tartozásnak el- 
ismerése önálló kötelmi jogalapot képez. 

Vitás kérdés az, vájjon a tartozás okát nem tartalmazó 
adóslevél teljes érvényű elismerést képez-e ? Ezt még azok 
közül is sokan tagadásba veszik, a kik különben az elisme- 
rést önálló jogalapnak tekintik. Részünkről már fentebb is ki- 
fejeztük abbeli felfogásunkat, hogy a causa nélküli adóslevél 
is tartalmazhat elismerési szerződést, mert ha a causa nem al- 
kotó eleme az elismerési szerződésnek, akkor annak kitétele 
nem szükségszerű kellék. Czélszerüségi szempontok ugyan fel- 
hozhatók a mellett, hogy a causa megemlítése, különösen arra 
való tekintettel, hogy indebitum, turpis causa vagy causa data 
causa non secuta esetén az elismerés megtámadható, tételes 
jogszabályként elöirassék ; de mig ily tételes szabály felállítva 
nincs, a causa megjelölését nem tartalmazó adóslevelet, ha az 
elismerési szerződést tartalmaz, nem lehet elmellőzni. A causa 
nélküli adóslevéllel űzhető visszaélést amugyis kisebbíti a 
S. E. 73. §-a, mely szerint az adóslevél, mint elismerési szer- 
ződés a kötelezettség elvállalását egymagában úgysem bizo- 
nyítja, ha csak az az 1868: LIV. t.-cz. 167. és 168. §-aiban 
megszabott kellékeknek meg nem felel.^) 

A bíróságon kívüli elismerés, az elismerési szerződés az 
adósnak ama kifejezésre jutott akaratelhatározásán alapszik, 
hogy magát adósnak tekinti. Ezt a kijelentést azon az alapon, 
hogy az elísmerőnek nem volt oka magát adósnak elismerni, 
megtámadni nem lehet A törvény (tárgyi jog) lehetővé teszi, 
hogy a felek megegyező akaratkijelentéseik által kötelmeket 
létesítsenek, a törvénynek tehát módot is kell nyújtania, 
hogy az esetre, ha ez az akaratkí jelentés komolyan és szaba- 
don tétetett, az joghatálylyal is bírjon. Ez okból az elismerési 
szerződés csak a felek cselekvőképességének, vagy az akarat- 
elhatározás szabadságának hiánya miatt, valamint azon ese- 
tekben támadható meg, a mikor valamely teljesítés jogosulat- 

A S. E. 73 §-a ugyan „a kölcsön leolvasását és a kö- 
telezettség elvállalását* együtt említi, véleményüak ezerint azon- 
ban az é s szócska itt nem Összeköt, hanem szétválaszt. A kivételes bizonyí- 
tási szabály nem kölcsönszerződést, hanem általában adósleveleket 
említ. így te' át ép a törvény szövege engedi meg, hogy a kölcsön leolvasása 
m reális kölcsönszerződésre alkalmaztassék, mivel e szerződésnél a kölcsön 
leolvasása képezi a causa-t, ellenben e kötelezettség elvállalása az elismerési 
eiserződésekre alkalmaztassák, mert e szerződéseknél ép az elvállalás a kö- 
telem causa ja. 

lan gazdagodás okából visszakövetelhető. Ilyen eset pedig ak^ 
kor fordul el6, ha az adós abban a menthető tévedésben volt, 
hogy valóságos tartozását fizeti (condictío indebiti), ha a telje- 
sítés valamely jövőbeli teljesítés fejében történt s ez a teljesí- 
tés be nem következett (condictío ob causam, causa data, causa 
non secuta), ba a teljesítés a bűntető törvénybe vagy az er- 
kölcsbe ütköző ténykedésért történt (eondictio ob turpem vei 
iniustam causam). 



Digitized by 



Google 



Digitized by 



Google 






Digitized by 



Qoo^z 




Diöitized by 



Google 



